
CUVINT ÎNAINTE 


Era ultima secţiune din programul Întîlnirii Diviziei 
Centrale a Asociaţiei Filosofice Americane la Chicago, 
pentru anul 2009. Din motive evidente, sesiunile din 
secțiunea aceea de program nu au de obicei un public 
numeros, dar dezbaterea dintre Alvin Plantinga şi Da- 
niel Dennett avea să fie diferită. Cînd m-am apropiat de 
sala rezervată pentru dezbatere, am fost îndrumat spre 
o sală mult mai mare. Deşi venisem totuşi cu vreo zece 
minute mai devreme, cînd am ajuns în sală toate locu- 
rile erau deja ocupate. Aş fi putut sta în fundul sălii sau 
să mă fi alăturat celor care începeau să umple culoarul 
din centru. M-am hotărît în schimb să merg tocmai în 
partea din faţă a sălii şi am găsit un colț gol chiar de-o 
parte a vorbitorilor, lîngă perete. N-aveam cum să fiu 
mai aproape. 

În scurtă vreme se ocupaseră toată toate locurile pe 
jos. Sesiunea avea un public la fel de numeros ca un Dis- 
curs Prezidenţial, iar sala fremăta de entuziasm, foarte 
diferit de o sesiune obişnuită de filosofie. Îţi puteai da 
seama că oamenii din public se aşteptau să fie un eveni- 
ment memorabil. Şi a fost. 

Plantinga începu prin a restrînge subiectul dezbate- 
rii, de la întrebarea „sînt compatibile ştiinţa şi religia?” 


la „sînt compatibile teoria evoluționistă contemporană şi 
Dumnezeul credinței creştine tradiționale?” Argumen- 
tă nu numai că teoria evoluționistă contemporană este 
compatibilă cu Dumnezeul creştin, dar şi că ar fi greu de 
crezut că „minunile lumii vii” ar fi rezultat prin evoluţie 
neshidată. Pe scurt, credinţa în teoria evoluționistă presu- 
pune credință în Dumnezeu. 

Oarecum surprinzător, Dennett, cel puţin la început, 
a fost de acord cu Plantinga, cum că teoria evoluționistă 
contemporană şi credința teistă ar fi compatibile. Ceea 
ce Dennett a respins totuşi ferm a fost ideea că evoluţia 
neghidată ar fi greu de crezut sau că credința în teoria 
evoluționistă ar presupune credinţa în Dumnezeu. 

În anumite momente ale dezbaterii, Superman, sub 
măşti felurite, biochimistul Michael Behe şi calculatoa- 
rele de buzunar, de la cele simple la cele complexe, toa- 
te au fost folosite în discuţie de Plantinga şi Dennett în 
sprijinul poziţiei fiecăruia. Cînd dezbaterea s-a încheiat, 
nimeni nu-şi dorea cu adevărat să se fi terminat. 

Aşadar ceea ce am făcut în această carte a fost să lăsăm 
dezbaterea să continue. Am redat mai întîi dezbaterea aşa 
cum s-a desfăşurat inițial. Am adăugat apoi un răspuns 
al lui Dennett pentru Plantinga, un altul de-al lui Plantin- 
ga pentru Dennett şi un răspuns final al lui Dennett către 
Plantinga. Să sperăm că în această versiune extinsă a dez- 
baterii, unul sau altul dintre aceşti filosofi remarcabili va fi 
izbutit să vă cîştige de partea sa în discuție. 


James P. Sterba 
Editorul Colecţiei 

Autorii acestei cărți, împreună cu Oxford University 

bert M. Geraci de la Manhattan College, lui Matt Lawren- 
ce de la Long Beach City College, lui Michael L. Peterson 
de la Asbury College, lui Gary Rosenkrantz de la Univer- 
sity of North Carolina din Greensboro şi celor cîtorva 
recenzenți anonimi. 

ROMÂNEASCĂ 


Această cărticică a rezultat dintr-o dezbatere dintre 
profesorul Plantinga și mine la o întîlnire a Asociaţiei 
Americane de Filosofie. Iniţial, n-am fost în favoarea pu- 
blicării nici unei părți a acesteia, dar pentru că pe inter- 
net circula o înregistrare audio a dezbaterii, neautorizată, 
de calitate slabă, am convenit să-mi aştern punctele de 
vedere în scris. Profesorul Plantinga şi cu mine sîntem 
în dezacord profund, dar sîntem de acord asupra valorii 
dezbaterii civilizate ca fiind calea cea mai bună să tindem 
spre adevăr. 


Daniel Dennett 

Mulţi pretind că religia şi evoluționismul sînt incom- 
patibile şi continuă, adăugînd: „Cu atît mai rău pentru re- 
ligie”. Eu susțin că religia şi evoluționismul sînt compati- 
bile, dar că „naturalismul” şi religia sînt incompatibile. Şi 


continui, adăugînd: „Cu atît mai rău pentru naturalism”. 


Alvin Plantinga 


IN! 


1 
ŞTIINŢA ȘI RELIGIA: 
ÎN CE CONSTĂ DE FAPT CONFLICTUL 


Alvin Plantinga 


Întrebarea noastră este: sînt compatibile știința și re- 
ligia? Un plan util ar fi să încercăm să facem întrebarea 
mai precisă: ce este religia? ce este știința? Ce este incom- 
patibilitatea și în ce varietăți ni se prezintă (contradicție 
explicită, contradicție implicită, contradicţie pe baza unor 
prezumțţii plauzibile, improbabilitatea conjuncției lor)? 
Unii susțin că teismul însuşi este lipsit de consistenţă, caz 
în care ar fi în mod firesc incompatibil cu ştiinţa (şi cu 
orice altceva). Alții replică însă că același lucru se poate 
spune despre știință: actuala teorie generală a relativității 
este incompatibilă cu teoria cuantică actuală, astfel încât 
știința este ea însăși lipsită de consistenţă, ceea ce o face 
incompatibilă cu religia (şi cu orice altceva). Sînt subiecte 
bune de discuţie, dar acestea vor trebui să aștepte altă 
ocazie; aici voi presupune că avem o înțelegere cel puţin 
în linii mari a problemei. Nu voi vorbi despre religie în 
general, ci despre religia tipic teistă, mai ales despre cre- 
dința creştină; iar cînd spun credinţă creștină mă gîndesc 
la „creștinismul pur și simplu” al lui C.S. Lewis, la ceva 
ca un punct nodal al marilor crezuri creștine. Deși ceea ce 

spun vizează în mod explicit credința creștină, va fi rele- 
vant și pentru multe variante de iudaism și islam. 

De ce să credem că e vreun conflict aici? S-au făcut 
multe sugestii. Religia teistă susține acțiunea specială a 
divinului în lume — de exemplu, minunile,— dar o astfel 
de acțiune ar contraveni legilor promulgate de știință. 
Există aşa-numita viziune ştiinţifică asupra lumii care 
este incompatibilă cu religia teistă. Credinţa creștină sus- 
ține că oamenii au fost creați după chipul și asemănarea 
lui Dumnezeu, însă teoria evoluționistă actuală, înțeleasă 
cum trebuie, lasă să se înțeleagă că nici Dumnezeu, nici 
oricine altcineva n-a proiectat, plănuit, ori intenționat ca 
oamenii să existe. Psihologia de tip evoluționist abundă 
de teorii incompatibile cu înțelegerea teistă a ființelor 
umane. Cîteva studii ştiinţifice de istorie biblică susțin că 
unele afirmaţii istorice ale creştinismului, cum ar fi, de 
pildă, faptul că Isus a înviat din morţi, sînt false sau, în 
orice caz, lipsite de orice temei. Acestea, toate, sînt de 
mare interes, însă mă voi limita în prezentarea de față la 
un grup de subiecte care au de a face cu evoluționismul. 
Voi argumenta că (1) teoria actuală a evoluţionismului 
nu este incompatibilă cu credința teistă; (2) de aseme- 
nea, principalele argumentele anti-teiste care presupun 
evoluționismul, împreună cu alte premise, eşuează; (3) 
chiar dacă ştiinţa actuală, evoluționistă sau de alt fel, ar fi 
incompatibilă cu credinţa teistă, n-ar rezulta că credința 
teistă este iraţională sau nejustificată sau că ar suferi de 
orice alt fel de neajunsuri; și, în sfîrșit, (4) naturalismul, 
idea că nu există nimic de felul Dumnezeul religiei teis- 
te sau ceva similar, este un element esenţial în viziunea 
naturalistă a lumii, ceea ce este un soi de cvasi-religie, 
în sensul că îndeplineşte cîteva dintre rolurile cele mai 

importante ale religiei; de fapt, viziunea naturalistă a lu- 
mii este incompatibilă cu evoluționismul. Așadar există 
un conflict ştiinţă — religie (sau ştiinţă — cvasi-religie), de 
acord, dar este un conflict între naturalism şi ştiinţă, nu 
între religia teistă şi ştiinţă. 


|. Teoria evoluționistă contemporană este 
compatibilă cu credinţa teistă 


Termenul de evoluționism acoperă o varietate de teze: 
(1) teza pămîntului străvechi; (2) teza descendenţei cu 
modificare, şi anume ideea că diversitatea enormă a lu- 
mii vii contemporane a apărut din diferenţierea progeni- 
turilor de părinţii lor, de obicei în paşi mărunți şi subtili; 
şi (3) teza strămoşului comun: afirmaţia că, după formu- 
larea lui Gould, există „un arbore al descendenţței evolu- 
ționiste care punc laolaltă toate organismele prin legă- 
turi gencalogice”!. Voi folosi termenul de „evoluționism” 
pentru a mă referi la conjuncția acestor trei teze. Mai exis- 
tă şi (4) afirmaţia că mecanismul de principiu care acțio- 
nează procesul de descendență cu modificare este selec- 
ţia naturală, care cerne mutații genetice la întîmplare. De 
vreme ce o propunere similară îi era specifică lui Darwin 
(„selecția naturală a fost mijlocul principal, dar nu ex- 
clusiv, de modificare”), numiţi această teză darwinism. 
E clar, cred, că nu e nici un conflict între religia teistă şi 
teza pămîntului străvechi, sau teza descendenţei cu mo- 
dificare, sau teza strămoşului comun. Conform credinței 
teiste, Dumnezeu a creat lumea vie; dar, desigur, ar fi pu- 
tut să o facă în multe feluri diferite, şi, mai ales, în feluri 
compatibile cu tezele de mai sus. Dar cum e cu cea de-a 

patra teză, darwinismul? Este ea incompatibilă cu religia 
teistă? 

La prima vedere mulți gîndesc aşa. Printre aceştia 
se numără Richard Dawkins, Daniel Dennett, George 
Gaylord Simpson şi mulți alţii, iar la extrema cealaltă, 
Philip Johnson. Au ei însă dreptate? Unde, mai exact, s-ar 
ivi incompatibilitatea? O sursă de conflict deja sugerată 
ține de învățătura creștină cu privire le creaţie, îndeosebi, 
cu afirmaţia că Dumnezeu a creat ființele umane după 
Chipul şi asemănarea lui. Aceasta cere cu necesitate faptul 
că Dumnezeu a intenționat să creeze creaturi de un anu- 
mit fel şi a planificat să fie creaturi de acel fel — creaturi 
raționale cu simţ etic şi capacitate de a-l cunoaşte şi a-l 
iubi — iar apoi a acționat de aşa manieră încît să-şi în- 
deplinească această intenţie. Afirmația este clar coerentă 
cu teoria evoluționistă, după cum au arătat încă din 1871 
teologi conservatori creştini”. Este însă coerentă şi cu 
darwinismul? Aşa pare. Dumnezeu ar fi putut determina 
ca mutaţia potrivită să se ivească la momentul potrivit, 
ar fi putut apăra unele populaţii de pericole de diferite 
feluri şi aşa mai departe; în felul acesta, prin orchestrarea 
cursului evoluției, s-ar fi putut asigura că vor apărea la 
un moment dat creaturile pe care le avea în vedere. 

Totuşi, ceca ce ru este coerent cu credinţa creştină este 
afirmaţia că evoluționismul şi darwinismul sînt neghidate 
— în care caz consider că aceasta implică a fi neplanificat 
şi neintenționat. Ceea ce nu este coerent cu credinţa creş- 
tină este afirmaţia că nici un agent personal, nici măcar 
Dumnezeu, n-a ghidat, planificat, intenționat, dirijat, or- 
chestrat ori determinat tot acest proces. Şi, totuşi, tocmai 
această afirmaţie e făcută de un număr mare de oameni 
de ştiinţă contemporani şi de filosofi care scriu despre 

acest subiect. Există un adevărat cor de experți cu totul 
remarcabili care insistă că acest proces este neghidat şi 
care, mai mult, insistă că a afirma că este neghidat face 
parte din teoria evoluționistă contemporană, astfel încât 
teoria evoluționistă ca atare este incompatibilă cu cre- 
dința creştină. Potrivit lui George Gaylord Simpson, spre 
exemplu, „Bărbatul [şi, fără îndoială, şi femeia] este re- 
zultatul unui proces natural şi fără scop care nu la avut 
pe el în vedere”3. În legătură cu asta, Stephen ]. Gould şi 
alții au evidenţiat ceea ce consideră ei ca fiind caracterul 
întîmplător, contingent şi nedirecționat al evoluției; dacă 
ar fi să rebobinăm banda evoluţiei, iar apoi să o lăsăm să 
meargă înainte din nou, există probabilitatea să obținem 
creaturi de feluri foarte diferite decit cele care sînt pre- 
zente actualmente pe pămînt. Există probabilitatea să nu 
obținem mai nimic care să aducă a Homo sapiens. Sugestia 
lui Gould însă presupune că Dumnezeu nu a ghidat şi or- 
chestrat cursul evoluției şi, prin urmare, nu poate fi folo- 
sită ca argument pentru a socoti că n-a acționat așa. Date 
fiind dovezile biologice şi afirmaţia că Dumnezeu a creat 
cu adevărat ființe umane după chipul şi asemănarea lui, 
sugestia lui Gould este implauzibilă în totalitate; pentru 
că, dacă banda ar fi rebobinată şi lăsată să meargă înainte 
din nou, fără îndoială că Dumnezeu tot ar fi intenționat 
să existe creaturi create după chipul şi asemănarea lui şi 
tot ar fi avut grijă să existe astfel de creaturi. 

Și ce putem spune despre faptul că despre mutaţii- 
le genetice relevante se zice că sînt aleatorii? Am putea 
să ne întrebăm dacă nu cumva mutaţiile genetice ar pu- 
tea fi atît aleatorii, cât şi intenționate şi determinate de 
Dumnezeu: dacă aceste mutații sînt aleatorii, sînt doar 
o chestiune de întîmplare, de pură întîmplare? Dar nu 

ține de teoria evoluționistă actuală afirmația că mutaţiile 
sînt aleatorii, în sensul că sînt necauzate (se spune, de 
exemplu, că sînt cauzate de radiațiile cosmice); şi încă şi 
mai puțin că se petrec doar la voia întîmplării. Potrivit 
lui Ernst Mayr, decanul biologiei de după al doilea răz- 
boi mondial, „Cînd spunem că mutaţia sau variaţia este 
aleatorie, această afirmaţie înseamnă pur şi simplu că nu 
există nici o corelație între producerea de genotipuri noi 
şi nevoile de adaptare ale unui organism într-un mediu 
anume”?. Elliott Sober punctează puţin mai prudent: „nu 
există nici un mecanism fizic (fie în organisme sau în afara 
lor) care detectează ce mutații ar fi benefice şi care ca- 
uzează apariția acelor mutaţii“?. Ideea este că o mutație 
care se dezvoltă într-un organism este aleatorie numai 
dacă nici organismul, nici mediul său, nu conține un me- 
canism sau un proces sau un organ care determină apari- 
ţia mutaţiilor de adaptare. Evident, o mutație ar putea fi 
atit aleatorie în sensul acesta şi, de asemenea, intenționa- 
tă şi într-adevăr determinată de Dumnezeu. 

Prin urmare, caracterul aleatoriu presupus în darwi- 
nism nu implică faptul că procesul nu este ghidat în chip 
divin. Faptul, dacă e într-adevăr un fapt, că ființele uma- 
ne au apărut prin selecţie naturală care acţionează prin 
mutații genetice aleatorii, nu este deloc incompatibil cu 
faptul că au fost proiectaţi de Dumnezeu şi creați după 
chipul şi asemănarea lui. Aşadar darwinismul este per- 
fect compatibil cu idea că Dumnezeu a ghidat, orchestrat 
şi supravegheat întregul proces. Mai mult, este perfect 
compatibil cu ideea că Dumnezeu determină mutaţiile 
genetice aleatorii care sînt alese de selecția naturală. Cei 
care susțin că evoluționismul arată că omenirea şi cele- 
lalte vietăți nu au avut un proiect inițial, par să confunde 

o glosă naturalistică a teoriei ştiinţifice cu teoria însăşi. 
Afirmația conform căreia evoluționismul arată că, în 
ciuda aparenţelor, ființele umane şi alte creaturi vii nu 
au avut un proiect inițial, nu face parte din şi nu este o 
consecinţă a teoriei ştiinţifice ca atare, ci o adăugire me- 
tafizică sau teologicăf. Naturalismul implică, desigur, că 
noi, ființele umane, nu am fost proiectaţi şi creați după 
chipul şi asemănarea lui Dumnezeu (deoarece implică 
faptul că nu există nici un Dumnezeu); dar teoria evoluţi- 
onistă luată izolat nu are această implicaţie. Naturalismul 
şi teoria evoluționistă luate împreună presupun negarea 
proiectului divin, dar teoria evoluționistă prin ea însăşi 
nu implică această negare”. Numai ştiinţa evoluționistă 
îmbinată cu naturalismul implică această negare. De vre- 
me ce naturalismul singur are această implicaţie, nu este 
surprinzător că, atunci cînd îl combini cu ştiinţa sau, în 
măsura în care merge, cu orice altceva — opera comple- 
tă a lui William McGonagall!' sau Farmer's Almanac' sau 
Crezul Apostolic — conjuncţia lor va avea de asemenea şi 
această implicaţie. 


II. Argumente anti-teiste mai generale pe 
baza evoluţionismului 


Darwinismul ca atare nu include sau implică propo- 
ziția că procesul este neghidat; ce putem spune atunci 


! William MceGonagall (1825- 1902), poet scoţian, considerat cel 
mai prost poet de limbă engleză (n.tr.). 


!! Este un periodic care se publică în America şi Canada, începînd 
cu anul 1818. Este cunoscut mai ales pentru prognoze meteo şi 
informaţii de astronomie (n.tr.). 

despre argumentele anti-teiste mai generale care im- 
plică evoluționismul? Cunosc trei tipuri de argumente 
care sînt propuse în acest caz. Mai întîi, există afirmaţia 
că evoluționismul sublicitează argumentul proiectului 
divin, diminuînd astfel fundamentarea rațională — dacă 
există vreuna — de care se bucură teismul. În al doilea 
rînd, există sugestia că procesul de evoluţie, atît de risipi- 
tor şi productiv în ceea ce priveşte suferința, nu este ge- 
nul de proces pe care l-ar folosi sau îngădui Dumnezeu. 
Şi, în al treilea rînd, există ideea că evoluţia neghidată, ca 
ipoteză, este superioară ipotezei că procesul de evoluţie 
a fost ghidat sau orchestrat de rațiunc, divină sau de altă 
natură, pentru că este mai simplă şi mai ockhamistă. Nici 
una dintre aceste obiecții, cred eu, nu este promițătoare. 
Cu toate că nu mă pot ocupa cum se cuvine de niciuna 
dintre acestea sau de toate în răstimpul care-mi este acor- 
dat, voi schița pe scurt un răspuns pentru fiecare. 

Să începem cu afirmaţia că evoluționismul sublicitea- 
ză argumentul proiectului divin, făcînd aşadar mai puţin 
rezonabilă acceptarea credinţei teiste. Potrivit lui John 
Dupre, „darwinismul subminează singurul argument 
care poate avea pretenţii de plauzibilitate pentru a crede 
în existența lui Dumnezeu” — şi anume, argumentul pro- 
iectului divin”. 

Acum e de bun simț să gindeşti că evoluționismul 
înlesneşte întru câtva acceptarea raţională sau conştien- 
tă a ateismului; pînă în 1859 pur şi simplu nu aveai răs- 
punsuri adecvate la întrebarea „dacă această diversitate 
abundentă de forme de viață nu a fost creată de Dum- 
nezeu, cum a apărut aici”? Dar înlesnirea faptului de 
a fi ateu rațional nu îngreunează ca atare faptul de a fi 
un teist rațional şi, ca atare, nu creează un conflict între 

religie şi ştiinţă. Şi cît sprijin oferă de fapt argumentul 
proiectului pentru credința teistă? Poate sprijină credința 
în existența unei ființe sau grup de ființe foarte puternice 
şi foarte informate, dar o astfel de abordare e departe de 
teism. 

În orice caz, totuşi, biologia moleculară actuală ar 
putea oferi materialele necesare pentru un alt tipar de 
argument al proiectului, după cum se explică în cartea 
recentă şi mult denigrată a lui Michael Behe, The Edge of 
Evolution. Argumentul lui este unul dintre puţinele ar- 
gumente serioase şi cantitative din acest domeniu. Avem 
celula vie, atît pe cea procariotă, cît şi pe cea eucariotă, cu 
stupefianta ei complexitate şi mulțimea ei de mecanisme 
proteice, complexe în cel mai mic detaliu.” Behe susține 
că selecția naturală neghidată este probabil incapabilă să 
producă aceste mecanisme proteice. Argumentul lui este 
mai degrabă cantitativ şi empiric, decît aprioric; tema lui 
principală este saga parazitului de malarie, Plasmodium 
falciperum, şi lungul lui război de tranșee cu genomul 
uman. Nu am aici spațiu să-i rezum argumentul; dar mie, 
ca profan, argumentul mi sc pare destul de puternic, deşi 
departe de a fi conclusiv. Dacă Behe are dreptate, sau în- 
tr-o oarecare măsură dreptate, probabilitatea existenței 
celulei aşa cum o găsim este cu mult mai mare în teism 
decît în naturalism. lar dacă este aşa, argumentul pro- 
iectului este restabilit la un nivel mai profund. Ceea ce 
biologia contemporană ia cu o mînă, restituie cu cealaltă. 

Dar miezul chestiunii e în altă direcţie. Credinţa în 
Dumnezeu este rareori acceptată pe baza argumentului 
teleologic, sau, în fapt, pe baza nici unui argument sau 
dovediri propoziționale. Atît observaţia neinstruită, cît 
şi cercetarea actuală în studiul ştiinţific al religiei, suge- 


21 


rează că tendinţa de a crede în Dumnezeu, sau în ceva 
ca Dumnezeu, dincolo de orice dovadă propozițională, 
face parte din înzestrarea noastră cognitivă înnăscută. 
Mai departe, dacă e adevărată credinţa teistă, probabil 
că nu are nevoie de dovadă propozițională pentru accep- 
tarea ei rațională. După cum susțin în Warranted Christian 
Belief, dacă este adevărată credinţa teistă, atunci este ra- 
țională şi are justificare în cel mai elementar mod, adică 
nu în baza unor dovezi propoziționale. Dacă este ade- 
vărată credinţa teistă, atunci cel mai probabil că există o 
structură cognitivă, ceva de genul sensus divinitatis al lui 
Jean Calvin, o sursă unică de credinţă teistă justificată. 
În acest fel, credința în Dumnezeu, ca şi credinţa în alte 
minţi, are propria ei sursă de raționalitate şi justificare 
şi nu depinde de argumente din alte surse pentru acele 
calități cuantificabile. Eşuarea argumentului telcologic, 
dacă evoluționismul l-a compromis într-adevăr, este mai 
degrabă v amenințare mai serioasă la credinţa raţională 
în Dumnezeu, decit este eşuarea argumentului analogici 
cu alte minţi <o ameninţare> la credinţa raţională în alte 
minți. 

Apoi, mai există sugestia formulată de Gould şi de 
alții că risipa şi suferința implicată în evoluţie sînt o do- 
vadă împotriva teismului. Philip Kitcher o spune în fe- 
lul următor: „cînd ne imaginăm cu ochii minţii analogul 
uman care prezidează o versiune în miniatură a aranja- 
mentului — e greu să-i dai chipului o expresie de bunăta- 
te“. Sugerează apoi că, „dacă un creator binevoitor şi-ar 
fi propus să folosească evoluţia prin selecție naturală ca 
mijloc pentru a-şi atinge scopurile, am fi putut să-i fi dat 
cîteva sfaturi folositoare”. Nu ştiu cum ar putea fi pri- 
mite astfel de sfaturi, dar cu siguranță nu avem nevoie de 

teoria evoluționistă sau de ştiinţa actuală să ne spună că 
lumea animală este plină de prădători, moarte, durere şi 
suferință. Alfred Tennyson scria cu mult înainte de 1859 
că „natura este roşie în colți şi gheare”'! şi fără îndoială că 
unii au bănuit aceasta chiar şi mai devreme. Şi totuşi, şti- 
ința contemporană ne dă temei să credem că suferinţa şi 
moartea au chinuit lumea umană şi animală vreme mult 
mai îndelungată decît se credea în mod obişnuit înainte 
de secolul al nouăsprezecelea. Ne-a furnizat aşadar in- 
formații despre proporția şi durata suferinței animale, 
inclusiv a suferinţei umane. 

Primul lucru de văzut este că acesta este un caz par- 
ticular din aşa-numita problemă a răului, o problemă 
despre care se presupune că afectează credința teistă. Pă- 
catul şi suferința constituie într-adevăr o problemă sau o 
un motiv de perplexitate pentru teism, deşi s-ar putea să 
fie greu de definit cu exactitate în ce constă această pro- 
blemă. Majoritatea gînditorilor atei au renunțat la idea 
că existenţa păcatului şi a suferinței este incompatibilă, 
din punct de vedere logic, cu credinţa teistă; ceea ce este 
discutabil este probabil un fel de argument anti-teist in- 
ductiv sau probabilistic. S-a dovedit totuşi surprinzător 
de dificil să dai o formulare plauzibilă unui argument 
probabilistic cu privire la problema răului”, şi pe măsură 
ce aceste argumente devin mai complexe, devin şi mai 
puţin convingătoare. Cu siguranţă, totuşi, păcatul şi su- 
ferința şi răul ridică un fel anume de problemă sau, cel 
puțin, de motiv de perplexitate pentru teişti; desigur că 
existența a atît de multă suferinţă şi durere în lumea lui 
Dumnezeu pare să reclame o explicație de vreun fel sau 
altul. lar faptul că prădătorii, suferința şi moartea exis- 
tă de foarte mult timp este ceea ce se adaugă la proble- 

ma dată prin ştiinţa biologiei contemporane. Dar pune 
aceasta presiune suplimentară în vreun fel pe diferitele 
răspunsuri teiste sau creştine la suferință şi rău? 

În ceea ce mă priveşte, răspunsul meu preferat este 
răspunsul „O, Felix Culpa”, potrivit căruia toate lumi- 
le posibile cu adevărat bune implică întruparea divină şi 
răscumpărarea, sau cel puțin răscumpărarea”. Dar nu e 
mai puţin adevărat că lumile cele mai bune cu putință 
implică de asemenea şi foarte mult păcat şi, drept con- 
secință, foarte multă suferință. Această suferință se răs- 
frînge în parte asupra creaturilor non umane. Creştinii 
concep suferința, atît umană cât şi non-umană, ca fiind 
cauzate de păcat, deşi nu neapărat păcatului omenesc; 
mai există şi Satana şi acoliţii lui, care ar putea fi, după 
cum sugerează C. S. Lewis, implicați într-un fel sau altul 
în evoluția lumii vii non-umane. Însă descoperirea faptu- 
lui că păcatul şi suferința există de mult mai multă vreme 
decît am crezut inițial n-ar trebui să aducă o dificultate 
suplimentară pentru răspunsul „O, Felix Culpa”. Să pre- 
supunem că aflăm că lumea noastră, cu toate problemele, 
supărările şi cruzimea ei, va rezista milioane de ani pînă 
la sosirea Noului Cer şi a Pămîntului Nou. Aceasta n-ar 
avea prea multă importanţă, am crede, în viabilitatea sau 
eficienţa acestui răspuns la rău. (Cerul nou şi Pămîntul 
nou, în definitiv, vor exista pentru o perioadă conside- 
rabil mai lungă decît bătrîna noastră lume de azi, tristă 
şi chinuită.) Dar acelaşi lucru este valabil, aş crede eu, 


1! Expresia „o felix culpa”, care s-ar traduce „o, fericită vină”, îi apar- 
ține lui Augustin şi este elaborată într-o omilie, în contextul unei 
discuţii despre păcatul originar. Ideea elaborată de Augustin este că 
păcatul lui Adam trebuie gândit în termeni pozitivi din moment ce 
păcatul originar cere cu necesitatea întruparea lui Cristos (n.tr.). 

pentru descoperirea că lumea noastră, cu toate relele pe 
care le-a moştenit, există de mult mai mult timp decit se 
credea inițial. Ştiinţa actuală ne arată că suferința, atît cea 
umană, cât şi animală, există de mult mai mult timp decit 
se credea înainte; dar prin aceasta nu diminuează valoa- 
rea răspunsului creştin la problema răului şi, în acest fel, 
accentuează problema puțin sau deloc. 

În sfîrşit, există afirmaţia, formulată probabil mai des 
în tradiţia orală decît în scris, că ipoteza evoluției neghi- 
date este mai simplă, în mai multă conformitate cu pre- 
scripțiile ockhamiste, decât ipoteza că Dumnezeu sau alte 
ființe inteligente au format şi au ghidat cursul evoluției 
terestre. Două puncte sînt relevante aici. În primul rînd, 
chiar dacă evoluţia neghidată este mai ockhamistă decît 
evoluţia ghidată, nu este deloc clar că cea dintîi este supe- 
rioară în toate aspectele, ca ipoteză, celei de pe urmă. Da, 
implică mai puţine feluri de ființe, dar nu e acesta singu- 
rul considerent relevant. Un altul sc referă la verosimili- 
tățile lor corespondente, probabilitățile lumii vii, care iau 
ființă conform acestor două ipoteze. Fie D propoziția că 
diversitatea lumii vii a luat ființă prin procese darwiniste, 
E dovezile biologice relevante, G propoziția că evoluţia 
este ghidată, iar N propoziţia că este neghidată. Atunci 
întrebarea noastră este care este mai mare: P(D/E&G) sau 
P(D/E&N)?' Bineînţeles, este copleşitor de dificil să faci 
ceva care să te apropie de judecăți rezonabil de exacte 
aici, dar probabil că putem face judecăți comparative 
prudente. Să se considere mai întîi P(D/E&G). E limpe- 
de că Dumnezeu ar fi putut crea vietăți prin intermediul 
selecției naturale, făcînd ca mutaţiile potrivite să apară la 
momentul potrivit, ferind populațiile relevante de dezas- 
tru şi tot aşa; ar fi putut, de asemenea, să fi permis altor 

creaturi inteligente să se implice în proces în totalitatea 
lui. Din nou, este copleşitor de dificil de estimat probabi- 
litatea ca acesta să fie modul în care s-a întîmplat de fapt. 
Dar P(D/E&G) nu este poate teribil de mică. 

Şi ce-am putea spune despre P(D/E&N)? Încă de la 
Sf. George Mivart”, criticii au formulat îndoieli serioase 
dacă ochiul, de pildă, a ajuns să existe prin selecție natu- 
rală neghidată, care a operat mutații genetice aleatorii — 
adică ar fi putut să apară, in ciuda improbabilităţii abso- 
lut uluitoare. Ochiul, creierul mamiferelor şi alte organe 
rămîn probleme dificile pentru evoluția neghidată. Dar 
problema cu adevărat grea pentru darwiniştii adepţi ai 
evoluției neghidate nu este dezvoltarea organelor macro- 
scopice, precum ochii şi inima. Problema grea se găseşte 
mai degrabă la nivel microscopic (molecular): complexi- 
tatea stupefiantă!? a celulei vii, atit procariote, cât şi eu- 
cariote. Numai în aproximativ ultima jumătate de secol 
această complexitate uriaşă a căpătat vizibilitate; emi- 
nentul om de ştiinţă Ernest Hacckel a rezumat poziţia de 
secol nouăsprezece cînd a declarat celula „un ghemotoc 
simplu şi mic de combinaţii albuminvase de carbon”!“. 

Desigur, în general se presupune că, de fapt, celula 
trebuie să fi luat fiinţă în felul respectiv;dar prin argumen- 
tare sobră sc susţine prea puţin concluzia că a fi luat fi- 
ință astfel este mai puțin decît prohibitiv improbabil. Pe 
de altă parte, după cum am spus mai sus, Michael Behea 


IV St. George Jackson Mivart (1827 — 1900) biolog englez caracterizat 
de către Darwin drept „distinsul biolog”, este un autor de referin- 
ță pentru cei care încearcă o reconciliere între teoria evoluționistă şi 
creştinism. A fost un adept al unei versiuni limitate a evoluţionismu- 
lui, susținînd, printre altele, că inteligența umană nu este un produs 
al evoluţiei, ci o creaţie divină. Ideile lui au fost respinse deopotrivă 
de către biserica catolică, cât şi de biologi (n.tr.). 

propus un argument serios şi cantitativ pentru concluzia 
opusă”. Avînd în vedere complexitatea uluitoare a celu- 
lei vii, în complicaţia ei uriaşă, laolaltă cu ceea ce ştim 
despre frecvența mutațiilor, vîrsta pămîntului, dimensi- 
unile populațiilor şi altele de acest fel, pare rezonabil să 
estimăm că P(D/E&N) este incredibil de scăzută în ter- 
meni de magnitudine mai mică decît P(D/E&G). Dacă e 
corect aşa, atunci chiar dacă gîndim că N, ca explicație, 
este superioară lui G, din punct de vedere ockhamistic, 
este inferioară lui G prin faptul că verosimilitatea rele- 
vantă este mai mică. 

Dar, din nou, miezul chestiunii se găseşte în altă 
parte. Structura noetică teistă include deja, bineînțeles, 
existența lui Dumnezeu. Referitor la structură noetică 
respectivă, aşadar, nu există nici un cost ockhamist su- 
plimentar în ipoteza evoluţiei ghidate. Ca analogie, să 
presupunem că trimitem o navă spaţială pe o planetă pe 
care ştim că locuiesc creaturi inteligente. Găsim ceva care 
arată exact ca un vîrf de săgeată din piatră cu tot cu cres- 
tături şi adîncituri care par să fi fost făcute în decursul 
conturării şi ascuțirii acestuia. Ni se sugerează automat 
două posibilități: una, că a dobîndit aceste caracteristici 
prin, să spunem, erodare, iar cealaltă, că a fost planificată 
şi modelată de către locuitori. Cineva care ar avea la activ 
vreo două cursuri de filosofie ar putea sugera că prima 
ipoteză e de preferat pentru că afirmă mai puţine enti- 
tăți decît cea din urmă. Desigur că s-ar înşela, de vreme 
ce ştim deja că planeta are creaturi inteligente, nu există 
costuri ockhamiste importante implicate în conceperea 
acelor structuri ca fiind plănuite. Acelaşi lucru este vala- 
bil pentru evoluţie; teiştii acceptă deja proiectul divin şi 
nu au costuri suplimentare ockhamiste prin conceperea 

evoluției ca fiind ghidată. 

Această obiecție la evoluția ghidată ar avea mai multă 
consistență, dacă noi, teişti şi ateişti deopotrivă, am por- 
ni de la o poziție agnostică, iar apoi teistul ar propune 
să postuleze existența unui creator proiectant divin ca să 
explice cursul evoluţiei. În fond aceasta ar fi ca şi cum ai 
oferi un argument teist; iar apoi disponibilitatea unei ipo- 
teze alternative non-teiste, cu condiţia ca verosimilitatea 
relevantă să nu fie prea copleşitor de mică, ar submina 
argumentul. Dar, desigur, în acest context, teistul nu pre- 
zintă un argument teist. Deja acceptă proiectul divin; de 
aici, faptul că evoluţia ghidată implică mai multe entități 
decît evoluţia neghidată nu e un motiv pentru favoriza- 
rea celei din urmă. Avînd în vedere că aşa stau lucrurile, 
nu există nici un conflict aici între religia teistă şi ştiinţa 
evoluționistă. 

Am adus argumente că teoria ştiinţifică actuală a cvo- 
luţionismului (socotită ca incluzînd şi darwinismul) nu 
are drept consecinţă afirmația că selecţia naturală este 
neghidată. Dar să presupunem că greşesc, sau să presu- 
punem în schimb că teoria evoluționistă actuală însăşi 
evoluează în aşa manieră încît această afirmaţie devine 
parte din ea. Aceasta s-ar putea întimpla în mod sigur. 
Ne putem imagina cu uşurinţă cum autorităţile şi manu- 
alele enunță teoria în aşa fel încît să includă în mod ex- 
plicit afirmaţia că selecția naturală nu este ghidată de nici 
un agent personal. În definitiv, mulți biologi, majoritatea 
probabil, cred că este neghidată. Aceasta ar demonstra că 
există dovezi ştiinţifice împotriva teismului? Prea puţin. 
Ne-am putea imagina că fizica evoluează în aceeaşi di- 
recție: toate manualele de fizică se unesc în efortul de a 
susține teoria generală a relativității, la care adaugă că 

niciodată comportamentul sistemelor fizice de mari pro- 
porții nu este ghidat de vreun agent personal. Evident, în 
niciunul dintre cele două cazuri n-ar rezulta că există do- 
vezi ştiinţifice împotriva teismului. Anexarea unei pro- 
poziții p unei alteia pentru care există dovezi nu aduce 
automat dovezi pentru p. Aflu că Feike este un salvamar 
frizian; aceasta sporeşte probabilitatea că poate înota şi, 
de asemenea, probabilitatea propoziției Feike poate înota 
şi data următoare cînd aruncă moneda va ieşi „cap“; nu spo- 
reşte probabilitatea că data următoare cînd aruncă moneda 
va ieşi „cap”. 

Şi chiar dacă, în ciuda faptelor, ar exista dovezi ştiin- 
țifice pentru evoluţie neghidată şi, de aici, pentru ateism, 
aceasta n-ar rezolva problema cîtuşi de puțin. Să presu- 
punem că există dovezi ştiinţifice împotriva teismului: 
nu rezultă că teismul este fals, sau că teiştii au o infirma- 
re pentru credinţele lor, sau că credinţa teistă este irați- 
onală, sau într-un altfel problematică. Probabil că există 
dovezi ştiinţifice sau de altă natură şi pentru teism. Dar în 
al doilea rînd şi mai important, după cum am spus, dacă 
teismul este adevărat, probabil că are propria lui sursă 
intrinsecă şi fundamentală de justificare — ceva de tipul 
lui sensus divinitatis propus de Jean Calvin, ori cunoaş- 
terii naturale, dar perplexe, a lui Dumnezeu, propusă 
de Toma din Aquino!&. Dacă este aşa, justificarea pentru 
credinţa teistă nu depinde de situaţia din ştiinţa contem- 
porană. Într-adevăr, ceea ce creştinii şi alţi teişti ar trebui 
să gîndească despre ştiinţa contemporană poate depinde, 
pe bună dreptate chiar, în parte, de teologie. De exemplu, 
ştiinţa nu a vorbit într-un glas cu privire la întrebarea 
dacă universul are început: mai întîi idea era că are un în- 
ceput, apoi însă triumfă teoria stării staționare, iar după 

aceasta a devenit dominantă cosmologia de tip Big Bang, 
iar acum există mici indicii care sugerează o revenire la 
idea că universul este fără început. Credinciosul creştin 
cu judecată nu este obligat să-şi strunească pînzele după 
cum bate vîntul științei contemporane în legătură cu 
acest subiect, revizuindu-şi credința în legătură cu acest 
subiect de fiecare dată cînd se răzgîndeşte ştiinţa. Dacă 
teologia creştină (sau teistă) cea mai satisfăcătoare sus- 
ține idea că universul a avut într-adevăr un început (nu 
este etern), credinciosul are dreptul neștirbit să accepte 
acea idee. Dacă e aşa, atunci, chiar dacă ar exista dovezi 
ştiinţifice împotriva teismului, şi nici o dovadă propoziți- 
onală, ştiinţifică sau de altă natură, în favoarea acestuia, 
ar putea încă să fie atît rațional, cît şi întemeiat. 


III. Naturalism versus evoluţionism 


Există mai multe tipuri de naturalism. Aici, după cum 
am spus, îl înţeleg drept punctul de vedere că nu există 
o persoană ca Dumnezeul religici teiste şi nici altceva ca 
Dumnezeu. Considerat astfel, naturalismul nu este o re- 
ligic. Este,în orice caz, o parte crucială a concepției natu- 
raliste despre lume, care, la rîndul ci, joacă cel puţin unul 
dintre rolurile cele mai importante ale religiei. Această 
viziune asupra lumii funcționează ca un fel de mit, în 
sensul tehnic al termenului: oferă un mod de interpretare 
despre noi înşine pentru noi înşine, un mod de înțelege- 
re a originii şi semnificației noastre la nivelul profund al 
religiei. Ne spune de unde venim, care sînt perspectivele 
noastre, care este locul nostru în univers, dacă există via- 
ţa după moarte şi altele. Am putea, deci, să spunem că 

este o „cvasi-religie”. Ceea ce propun să argumentez în 
continuare este că naturalismul şi ştiinţa contemporană 
sînt incompatibile, în aşa fel încît există un conflict reli- 
gios (sau cvasi-religios), desigur, dar este între ştiinţă şi 
naturalism, nu între ştiinţă şi religie teistă. Ceea ce voi 
argumenta este că naturalismul este incompatibil cu evo- 
luționismul, în sensul că nu le poți accepta rațional pe 
amîndouă. Pentru că am mai prezentat acest argument în 
altă parte, aici pot fi sumar. 

Mai întîi, observați că naturaliştii sînt toţi, sau aproa- 
pe toți, materialiști în ceea ce priveşte persoanele umane; 
o persoană umană este un obiect material din cap pînă în 
picioare, fără un sine, sau un suflet, sau un subiect imate- 
rial. Pentru scopul de faţă, aşadar, voi asimila materialis- 
mul naturalismului. Premisele centrale ale argumentului 
sînt după cum urmează. Dacă N este naturalism, E este 
teoria evoluționistă actuală, iar Î este propoziţia că facul- 
tățile noastre sînt demne de încredere, 


1. P(E/N&E) este mică”. 

2. Cine acceptă N&E şi vede şi că 1 este adevărată, are 
un infirmantY pentru Î. 

3. Infirmantul nu poate fi infirmat. 

4. Cel care are un infirmant pentru Î are un infirmant 
pentru orice credință pe care o consideră ca fiind produsă 
de facultăţile ei cognitive, inclusiv N&E. 

Deci 

5. N&E se auto-infirmă şi nu poate fi acceptată rațio- 

nal. 


Y. În text defeater: „ceea ce infirmă”. Traducătorii vor să mulțu- 


mească pe această cale profesorului Mircea Flonta pentru suges- 
tiile de traducere foarte utile a anumitor termeni tehnici. 

Aceste premise au nevoie să fie apărate, probabil că 
prima în mod special. Să presupunem, deci, că există 
credinţe; acest lucru nu este esențial pentru argumentul 
pentru premisa 1, dar va facilita enunțarea ei sumară. Din 
punct de vedere al materialismului, o credinţă va fi pro- 
babil un eveniment sau o structură a sistemului nervos, 
posibil în creier. Va fi o structură care implică mulți ne- 
uroni conectaţi în diverse feluri. Această structură ar răs- 
punde stimulului din structuri similare, de la organe de 
simț şi aşa mai departe; ar putea, de asemenea, să trimită 
impulsuri de-al lungul nervilor efectori către la muşchi 
şi glande, cauzînd astfel un comportament. O astfel de 
structură ar avea cel puțin două feluri de proprietăţi: pe 
de o parte, ar avea proprietăţi neurofiziologie (proprie- 
tăți NE) care definesc, de exemplu, numărul de neuroni 
implicați în structură, ritmul de descărcare în părțile ei 
diferite, schimbarea ritmului de transmitere a impulsuri- 
lor într-o parte, ca răspuns la schimbarea ritmului de des- 
cărcare într-o altă parte, modul în care este legată de alte 
structuri şi de muşchi, şi aşa mai departe. Dar dacă este 
O credință, va avea şi o proprietate de o natură destul de 
diferită, o proprietate mintală: va avea conţinut propozi- 
țional; va fi credința că p, pentru o propoziție oarecare p. 

Proprietăţile NE sînt proprictăți fizice; avînd cutare şi 
cutare conținuturi propoziționale este o proprietate mintală. 
Dat fiind materialismul, există trei moduri în care pro- 
prietățile fizice şi mentale pot fi legate. Mai întîi, materi- 
alismul non reductiv: deşi proprietățile mentale nu pot 
fi reduse la proprietăţi fizice, acestea supervin peste ele. 
(Înţelegeţi supervenienţa în felul următor: proprietățile 
de tipul A supervin peste proprietățile de tipul B doar 
dacă este necesar, dacă entitățile x şi y diferă cu privire la 

proprietățile lor A, atunci diferă cu privire la proprietăţi- 
le lor B.) Necesitatea implicată aici poate fi fie necesitate 
logică în sensul cel mai larg (metafizică), sau necesitatea 
nomologică, oferindu-ne două varietăți de supervenien- 
ță, logică şi nomologică, şi, de aici, două posibilități în 
ceea ce priveşte relația proprietăților mentale cu proprie- 
tățile fizice. A treia posibilitate pentru această relaţie este 
materialismul reductiv: fiecare proprietate mentală este 
identică cu o proprietate fizică. 

Ca să evităm şovinismul dintre specii, să presupunem 
că nu ne gîndim la noi înşinc, ci la o populaţie de crea- 
turi, poate în una din acele alte lumi propuse de scenari- 
ile inflaționiste, care ne sînt asemănătoare prin faptul că 
au credinţe, că-şi schimbă credinţele, că fac inferențe şi 
aşa mai departe. Să mai presupunem şi că naturalismul 
este valabil şi în cazul acestor creaturi şi că au luat ființă 
prin procese descrise în teoria evoluționistă contempora- 
nă. Întrebaţi acum despre P(Î/N&E) specificată, nu pen- 
tru noi, ci pentru ei; şi luaţi în considerare probabilitatea 
cu privire la fiecare dintre cele trei sugestii precedente 
despre relaţia proprietăților mentale cu cele fizice. Luaţi 
în considerare mai întîi materialismul logic non-reductiv 
(MLN): proprietățile mentale sînt distincte de proprietă- 
țile fizice, dar supervin asupra lor, cînd necesitatea impli- 
cată este logică în sensul larg. Care este P(Î/N&E&MLN) 
Aceste creaturi au evoluat; putem, aşadar, să presupu- 
nem că au comportament de adaptare, în circumstanțe- 
le lor, şi că, în consecinţă, neurofiziologia care produce 
comportamentul este tot de adaptare. Dar selecția nu dă 
doi bani pe credința adevărată ca atare. Recompensea- 
ză comportamentul de adaptare şi pedepseşte compor- 
tamentul de neadaptare, dar nu-i pasă de adevărul cre- 

dinței; după cum spune Patricia Churchland, „adevărul, 
oricare ar fi acesta, cu siguranţă ia locul codaş”%. Alege 
deci oricare credință particulară C avută de vreuna dintre 
acele creaturi. Am putea presupune că C este de adaptare 
prin aceea că proprietățile NF sînt de adaptare. Dar, desi- 
gur, nu rezultă nimic despre valoarea de adevăr sau fals 
a conţinutului propozițional care supervine peste acele 
proprietăți. Dacă este adevărat conținutul care supervi- 
ne, foarte bine; dar dacă este fals, tot e bine. Valoarea lui 
de fals nu intervine în nici în adaptabililtatea proprietăți- 
lor NF. Aşadar, ar trebui să presupunem că probabilitatea 
ca acea credinţă să fie adevărată, date fiind N&E şi super- 
veniența logică non-reductivă e în jur de 50%. Dar atunci 
probabilitatea ca facultăţile lor să fie de încredere ar fi 
mică. Dacă ai 100 de credințe independente şi probabili- 
tatea fiecăreia este de 50%, probabilitatea ca trei pătrimi 
dintre acestea să fie adevărate — o cerință modestă pentru 
validarea caracterului de încredere — va fi mai mică de 
una dintr-un milion. 


Aşadar P(Î/N&E&MLN) este mică. 


Însă, desigur, exact acelaşi lucru ar fi valabil, din ace- 
leaşi motive, pentru P(Î/N&E&NNM), unde NNM este 
varianta de materialism non-reductiv, în care proprietăți- 
le mentale supervin asupra proprietăților fizice cu nece- 
sitate nomologică. Ne mai rămîne materialismul reductiv 
(MR). Care este P(F/N&E&MR)? Aici proprietatea de a 
avea cutare şi cutare conținut propozițional este identi- 
că cu o anumită proprietate fizică, probabil neurologică. 
Din nou, luaţi în considerare orice credinţă particulară C 
avută de vreuna dintre acele creaturi. Am putea presu- 

pune că a avea pe C ţine de adaptare, iar de adaptare în 
virtutea conținutului său propozițional precum şi a altor 
proprietăți fizice. Dar, încă o dată, nu contează dacă con- 
ținutul asociat cu C este adevărat sau fals. Am putea pre- 
supune că proprietatea fizică identică cu proprietatea de 
a avea conţinutul lui C este de adaptare; conținutul aso- 
ciat cu C este fie adevărat, fie fals; dacă întîmplarea face 
să fie fals, aceasta nu compromite în nici un fel adaptabi- 
litatea lui C. Încă o dată, atunci, trebuie să presupunem 
că probabilitatea ca aceea credinţă să fie adevărată este 
în jur de 50%; dar atunci ar fi improbabil ca facultățile 
cognitive ale acestor creaturi să fie de încredere. 

Rezultă aşadar, că P(Î/N&E) în privința acestor cre- 
aturi ipotetice este mică. Dar, bineînţeles, acelaşi lucru 
este valabil şi pentru noi; P(Î/N&E) este mică şi pentru 
noi. Următorul pas este să observăm că oricine vede că 
P(Î/N&E) este mică şi acceptă N&E, are infirmant pentru 
Î la rîndul său, un motiv pentru respingerea lui Î, pentru 
renunțarea la aceasta, de a nu mai crede de acum încolo 
în aceasta. Acest infirmant nu poate fi el însuşi infirmat, 
iar aceasta este pentru că un infirmant pentru acest infir- 
mant ar trebui să ia forma unui argument. Dar, desigur, 
cine acceptă N&E va avea şi un infirmant pentru premi- 
sele acestui argument, dar şi propoziția că dacă premise- 
le sînt adevărate, aşa e şi concluzia. Cu alte cuvinte: orice 
argument pentru Î ar fi circular din punct de vedere epis- 
temic, prin aceea că încrederea în argument presupune 
că este adevărată concluzia argumentului. 

Dar oricine are un infirmant pentru Î are un infirmant 
pentru orice credinţă pe care o consideră ca fiind produsă 
de facultăţile ei cognitive — incluzînd, desigur, şi pe N&E. 
Aşadar, acela care acceptă N&E (şi vede valoarea de ade- 

văr a primei premise) are un infirmant pentru N&E; Prin 
urmare, N&E se auto-infirmă şi nu poate fi acceptat rați- 
onal. Dacă este aşa, totuşi, există un conflict între natura- 
lism şi evoluţionism; conjuncţia lor nu poate fi acceptată 
rațional. Evoluţionismul, totuşi, este una dintre pietrele 
de temelie ale ştiinţei contemporane. Există, deci, un con- 
flict ştiință-—religie sau poate ştiință-—cvasi-religie în veci- 
nătatea evoluționismului, nimic de zis, dar nu între evo- 
luţionism şi religia teistă. Adevăratul conflict este între 
evoluționism, piatra de temelie a ştiinţei contemporane, 
şi naturalism?!. 

ADEVĂRURI CARE-ŞI RATEAZĂ ȚINTA 
Naturalismul neatins 


Daniel C. Dennett 


Voi arăta că trei dintre afirmaţiile centrale ale profeso- 
rului Plantinga sînt corecte, dar numai în accepţiuni care 
nu reuşesc să-i susțină planul mai larg. 


I. „Teoria evoluționistă contemporană este compa- 
tibilă cu credinţa teistă”. 


II. „Nu ţine de teoria evoluționistă actuală afirma- 
ţia că...mutaţiile sînt aleatorii, în sensul...că se petrec 
doar la voia întîmplării 
III. „Naturalismul şi teoria evoluționistă luate împre- 


ună presupun negarea proiectului divin, dar teoria 
evoluționistă prin ea însăşi nu implică această negare”. 


I. „Leoria evoluționistă contemporană este 
compatibilă cu credința teistă”. 


Plantinga are dreptate în această privință, dat fiind 


41 


modul în care îşi defineşte termenii, iar în afirmaţia lui 
stă furişată o chestiune pe care am evidenţiat-o de mai 
multe ori, de cînd am formulat-o pentru prima oară în 
1990. 

În lumea noastră de astăzi există organisme 
despre care ştim că sînt rezultatul eforturilor de 
reconstrucție anticipată şi direcționată spre un 
anumit obiectiv, dar această cunoaştere depinde 
de cunoaşterea directă a evenimentelor istorice re- 
cente pe care o avem (i-am văzut cu ochii noştri pe 
crescători făcîndu-şi treaba), dar aceste evenimen- 
te s-ar putea să nu lase urme fosile în viitor. Ca 
să luăm o variantă mai uşoară a experimentului 
la care ne-am gîndit, să presupunem c-am trimi- 
te biologilor marțieni o cloşcă, un cîine pekinez, 
o rîndunică de casă şi un ghepard şi i-am ruga să 
stabilească care proiect poartă amprenta interven- 
țici prin selectori artificiali. Pe ce s-ar putea baza? 
Cum ar argumenta? Ar putea observa că cloşca nu 
a avut grijă „cum trebuic” de ouăle ei; unor specii 
de găini instinclul să elocească le-ar zbura cu totul 
şi ar deveni în scurtă vreme specii dispărute, dacă 
n-ar exista mediul incubatorilor artificiali pe care 
le-au pus la dispoziție fiinţele umane. Ar putea 
observa că pekinezul a fost jalnic de prost echi- 
pat pentru grija de sine în orice mediu solicitant. 
Preferinţa rîndunicii de casă pentru locuri de cuib 
din tîmplărie i-ar putea prosti să creadă că a fost 
cîndva vreun soi de animal de casă, şi oricare din- 
tre caracteristicile ghepardului, care i-a convins că 
e o creatură din sălbăticie, ar putea fi găsită şi la 
cîinii de curse, încurajată cu răbdare de crescători. 


Mediile artificiale sînt, în definitiv, ele însele parte 
din natură. 

Nu putem exclude posibilitatea ca nişte vizi- 
tatori intergalactici să-şi fi băgat nasul în ADN-ul 
speciilor terestre, decît din motiv că este o fante- 
zie întru totul gratuită. Nimic din ceea ce am gă- 
sit (pînă acum) pe pămînt nu sugerează măcar că 
o astfel de ipoteză ar merita să fie cercetată mai 
în amănunt. (Şi luaţi aminte că — mă grăbesc să 
adaug ca nu cumva să prindă curaj creaționiştii 
- chiar dacă ar fi să descoperim şi să traducem un 
„mesaj distinctiv” de felul acesta în ADN-ul nos- 
tru disponibil, n-ar contribui cu nimic la rezilierea 
afirmației din teoria selecției naturale care explică 
toată creaţia din natura fără invocarea unui Cre- 
ator-Proiectant din afara sistemului. Dacă teoria 
evoluționismului prin selecție naturală poate ex- 
plica existența oamenilor de la NovaGene” care 
au născocit branding-ul ADN-ului, poate explica 
şi existenţa oricăruia dintre predecesorii care şi-ar 
fi putut lăsa semnăturile la îndemînă ca să le des- 
coperim noi). Tăria teoriei selecției naturale nu 
constă în a dovedi cum a fost exact (prejistoria, ci 
în a dovedi cum ar fi putut să fie, avînd în vedere 
ceea ce ştim despre cum stau lucrurile.” 


Sînt, deci, de acord că teoria evoluționistă contempo- 


rană nu poate demonstra absența proiectului inteligent şi 


NovaGene este o companie (subsidiară a EMD Biosciences) 


care cercetează, printre altele, structura genelor şi a produselor 
proteice. Compania oferă servicii comunităţii de cercetători ştiin- 


țifici în domeniul bio-medicinei (n.tr.). 

oricare biolog, care insistă că de fapt putem, supralicitea- 
ză situaţia. Dar Plantinga trebuie să confrunte implica- 
țiile unei propoziţii din pasajul de mai sus: „Nu putem 
exclude posibilitatea ca nişte vizitatori intergalactici să-şi 
fi băgat nasul în ADN-ul speciilor terestre, decît din mo- 
tiv că este o fantezie întru totul gratuită” (cu sublinierea 
adăugată). Acum am putea pune punct dezbaterii chiar 
aici. Aş putea să conced bucuros că oricine doreşte să în- 
trețină fantezia că proiectanți inteligenți dintr-o altă ga- 
laxie (sau altă dimensiune) şi-au băgat nasul în preistoria 
evoluţiei noastre, sau că au presărat pămîntul cu forme 
de viaţă, sau ba chiar că au dispus ca invariabilele fizicii 
să-şi asume valorile lor particulare „locale”, va vedea că 
fantezia lui este coerentă cu biologia evoluționistă con- 
temporană. Nu există nici urmă de dovadă pentru vreo 
fantezie de felul acesta, dar e o ţară liberă şi s-ar putea să 
fie destul de inofensiv să alimentezi aşa poveşti, dar, în 
general, cred eu, e înțelept din partea noastră să nu res- 
pectăm genul acesta de frivolități pentru că pot aduce de 
fapt prejudicii grave structurilor cpistemologice ale so- 
cietății noastre. De exemplu, ar putea să-i îndrume greşit 
pe cei amăgiţi să-şi fundamenteze politicile în baza lor, 
de pildă prin aducerea de sacrificii publice pentru acei 
proiectanți închipuiţi, inteligenţi, în speranţa de a-i îm- 
buna să se întoarcă şi să repare planeta noastră stricată, 
sau, ca să iau două exemple întru totul reale şi din cale 
afară de regretabile, ar putea să-i îndrume greşit pe cei 
amăgiți să respingă îngrijorările legate de mediu, avînd 
în vedere că oricum Sfârşitul Timpurilor va veni în curînd 
peste noi, sau să alimenteze ură împotriva vreunui can- 
didat politic pentru că îl cred Antihrist. (Fac apel la toți 
creştinii să ia cuvîntul în public şi să condamne deschis 

ca aiureli dăunătoare crezurile respingătoare de acest fel, 
care au captat în general îngrijorător imaginarul popular 
al prea multora dintre concetățenii noştri). 

Poate vă gândiţi că are o situație mai bună crezul te- 
ist al lui Plantinga decît oricare fantezie științifico-fan- 
tastică. De dragul concreteţii, să luăm în considerare un 
candidat. Superman, fiul lui Jor-el, cunoscut mai tîrziu şi 
drept Clark Kent, a venit de pe planeta Kripton în urmă 
cu aproximativ 530 de milioane de ani şi a aprins explo- 
zia Cambriană”!. Superman „ar fi putut determina ca 
mutația potrivită să se ivească la momentul potrivit, ar fi 
putut apăra unele populaţii de pericole de diferite feluri 
şi aşa mai departe; în felul acesta, prin orchestrarea cur- 
sului evoluției, s-ar fi putut asigura că vor apărea la un 
moment dat creaturile pe care le avea în vedere” (Plan- 
tinga, p.4). 

Conform ipotezei melc, Superman a însămînţat o pla- 
nctă la îndemâînă pentru ca la plinirea timpurilor să poată 
avea jucării, un soi de Lume a lui Super Ken şi Barbie. Un 
proiect destul de adolescentin, probabil, dar, oricum, o 
ilustrare plauzibilă de proiect inteligent. 

Acum povara dovezii cade pe umerii lui Plantinga, ca 
să arate de ce povestea lui teistă merită mai mult respect 
sau crezare decît această poveste. Eu, unul, nu pot să văd 
nici un temei rațional ca să prefer teismul lui față de su- 
permanismul meu - pe care nu-l îmbrățişez, dar pe care 
îl văd perfect coerent cu teoria evoluționistă contempora- 


VII Perioada Cambriană (situată între Proterozoic şi Ordovici- 
an) este prima perioadă geologică a Paleozoicului; îşi are în- 
ceputul acum circa 543 de milioane de ani. Cambrianul se 
remarcă prin explozia bruscă a unei mari varietăți microfosile. 
Tot in această perioadă sînt atestate primele organisme multi- 
celulare (n.tr.). 

nă. Mai mult, aş putea descrie experimente care ar putea 
face ipoteza mea despre Superman cît se poate de plauzi- 
bilă, dacă ar prinde contur. 

lată un exemplu brut: forăm şi dinamităm un crater 
mare în Şistul Argilos Burgess şi dăm astfel la iveală, 
pentru prima oară în mai bine de jumătate de miliard 
de ani, un set de plăci de aur, nu plăcile de aur ale Înge- 
rului Moroni”!!, ci plăcile de aur ale lui Jor-el, care, spre 
deosebire de cele ale lui Moroni, nu dispar convenabil 
la momentul potrivit, şi în scurtă vreme sînt examinate 
de Academia Naţională de Ştiinţe. Inscripţiile de pe ele 
sc dovedesc a fi indicaţii de la Jor-el pentru fiul lui, în 
care îi explică cum să se asigure că duplicările de gene 
planificate au loc ca să grăbească calea spre structuri noi 
de corpuri, spre evoluţia vederii şi, eventual, a vertebra- 
telor. 

Desigur, la fel de adevărat e faptul că mîine norii s-ar 
putea despica şi o voce răsunătoare ar putea tuna în toate 
limbile pămîntului,simultan, spunînd: „Eu, Allah, căru- 
ia Mohamed îi este unic profet, am intervenit în evoluție 
timp de miliarde de ani pe planeta aceasta micuță”. Mă 
întreb dacă Plantinga ar spune: „Vedeţi? Vedeţi? Am avut 
dreptate!” 


VI! Îngerul Moroni este un înger din Cartea lui Mormon. În tradiția 
mormonă, acesta l-a vizitat pe Joseph Smith (1805 — 1844), părin- 
tele mormonismului, ca să-i dea plăcile de aur pe care era scrisă 
Cartea lui Mormon (n.tr.). 

II. Plantinga are dreptate cînd spune:, nu 
ţine de teoria evoluționistă actuală afirmaţia 
că mutațiile sînt aleatorii, în sensul că sînt 
necauzate (se spune, de exemplu, că sînt 
cauzate de radiațiile cosmice); şi încă şi mai 
puţin că se petrec doar la voia întîmplării”. 


Aceasta se înțelege de multe ori greşit. Aşa cum am 
evidenţiat în Elbow Room?%, chiar şi un evoluționist aşa 
de mare ca laureatul Nobel Jacques Monod a putut face 
greşeala să gîndească că evoluţia nu ar putea avea loc în 
„lumea lui Laplace, din care hazardul este exclus prin 
definiție”?. Evoluţia poate să aibă loc foarte bine în lumi 
deterministe, după cum ne-o demonstrează zilnic mii 
de modele computerizate de evoluție deterministă (sînt 
toate deterministe, bazîndu-se pe generatori de numere 
pseudo-aleatorii ca sursa lor de mutație „aleatorie”). In- 
determinismul este într-adevăr o pistă falsă, atît pen- 
tru evoluție, cît şi pentru liberul arbitru, aşa cum am 
susținut zeci de ani la rînd. 


III. Afirmația cea mai gravă al lui Plantinga 
este că,,naturalismul şi teoria evoluționistă 
luate împreună presupun negarea proiectului 
divin, dar teoria evoluționistă prin ea însăşi nu 
implică această negare”. 


E adevărată şi aceasta, dar în felul ei anume, pe care 
îl ilustrez cu o poveste paralelă: 


1X În original red herring, folosit cu sensul de „mijloc de diversiu- 
ne”, „tertip”, „pistă falsă” (n.tr.). 

Fred, criticul răutăcios de artă, a publicat o 
cronică nimicitoare pentru expoziția de artă a 
lui Tom, şi a doua zi este găsit mort în aparta- 
mentul lui, cu capul spart cu una dintre sculptu- 
rile lui Tom, care se aflăîntr-o baltă de sînge Iîn- 
gă cadavrul drapat de cronica publicată. Crimă 
foarte murdară, se pare, dar la procesul lui Tom 
apărarea este impresionantă: sculptura cu prici- 
na aparținea de ani de zile lui Fred şi poate fi 
observată într-o fotografie făcută cu o săptămînă 
mai devremc, cocoțată primejdios pe raftul de 
sus deasupra scaunului lui de lectură. Mai mult, 
în dimineața aceea, imediat după ora nouă, oră 
la care Fred citea de obicei ziarul de dimineaţă, 
un cutremur mediu a scuturat toate casele din 
cartier (a se vedea dovada aici, pe scismograf). 
În ziua aceea multe lucruri au fost zgâlțiite de pe 
rafturi şi de pe mese în cartier şi nu exista nici o 
dovadă că Tom ar fi fost prin apropiere: nici o 
urmă de intrare prin efracție, nici o amprentă, 
ADN etc. După toate probabilitățile, moartea lui 
Fred s-a petrecut din cauze naturale, nu a fost o 
crimă, o moarte cu un autor cu intenție şi inteligent. 

Achitarea lui Tom pare asigurată, dar procu- 
rorul nu a încheiat; cheamă ca martor un expert, 
pe profesorul Plantinga. 

- Credeţi că Tom l-a omorît pe Fred? 

- Da, cred. 

- Dar apărarea n-a demonstrat că a fost un ac- 
cident, o moarte din cauze naturale, nu o crimă? 

- Nu, garantez eu, apărarea a arătat că ar fi 
putut fi un accident, dar nu că a fost un accident. 

Nu există nici o inconsecvenţă între cazul pe 
care l-a pledat apărarea şi propoziția, care mi se 
pare cu totul întemeiată, că Tom a fost autorul 
care a premeditat moartea lui Fred. 

- Negaţi faptul că a fost un cutremur suficient 
de puternic încît să răstoarne sculptura? 

- Nu, dar Tom ar fi putut să pună lucrurile 
cap la cap ca să se producă cutremurul fix aşa! 
Nimic din ceea ce cunoaştem despre geologie 
nu exclude posibilitatea ca oamenii să poată ca- 
uza cutremure, dorindu-şi-le îndeajuns de mult. 
Sau, după cum am spus, „Satana şi acoliţii lui” 
.„„ ar putea fi implicați în vreun fel sau altul. 

- Dar... 

- Sînt de acord că naturalismul combinat cu 
ceea ce cunoaştem din geologie are implicația că 
moartea lui Fred aproape sigur că nu a fosto cri- 
mă, dar naturalismul nu a fost demonstrat sau 
măcar apărat în această sală de judecată. 


Desigur că nu, pentru că naturalismul este asumat ta- 
cit în toate curțile de judecată respectabile şi peste tot în 
cercetarea ştiinţifică. 

După cum clarifică Plantinga, naturalismul este cre- 
zul pe care vrea să-l discrediteze. ÎI pune într-o situație 
ciudată. Dacă vrea să facă un exemplu din „prea calom- 
niatul” Michael Behe, trebuie să se împace cu ideea de 
naturalism. Aşa-zisa muncă ştiinţifică a lui Behe a fost 
evaluată atent de către comunitatea ştiinţifică şi respinsă 
pînă în cele mai mici detalii. Ultimul lucru de care are 
nevoie Michael Behe este un apărător care insistă că natu- 
ralismul nu trebuie asumat de dragul discuţiei. Fără na- 

turalism, Behe nu e decît un speculator teologic în plus, 
nu omul de ştiinţă care are pretenţia că este. 

În această privinţă, puţină istorie e grăitoare. În 1997, 
Plantinga şi Peter van Inwagen mi-au adus o provocare. 
Potrivit lor, cartea în curs de apariție a biochimistului 
Michael Behe de la Universitatea Lehigh, Darwin's Black 
Box*%, era o provocare foarte serioasă, de foarte bună 
calitate, pentru teoria evoluționistă, iar integritatea 
mea intelectuală ca Darwinist era în joc. Aveam să intru 
într-o dezbatere cu el? Am luat în serios susținerea lor 
şi, nefiind biochimist, le-am cerut permisiunea să fac 
echipă cu cineva care cunoştea aspectele tehnice mai 
bine decît mine. l-am spus despre susținerea cărții lui 
Behe şi prietenului meu, David Haig, distinsul biolog 
evoluționist de la Harvard, iar el a fost de acord să mi se 
alăture. Cînd au sosit exemplarele cărții, am fost şocaţi. Nu 
era deloc o carte serioasă de ştiinţă, ci propagandă enorm 
de nesinceră, plină de omisiuni grăitoare şi denaturări. În 
aprilie ne-am dus la Notre Dame şi ne-am ocupat ferm, 
onest şi obiectiv de afirmaţiile lui Behe, evidențiind că 
argumentele lui nu erau doar neconcludente; la tot pasul 
făceau dovada că a ignorat cu bună ştiinţă dovezi şi 
argumente contrare. La întîlnirea de la Notre Dame s-a 
făcut o respingere consistentă şi am socotit că Haig, şi 
cu mine ne-am făcut datoria. Văd că Plantinga nu mai 
manifestă nici o susținere pentru prima carte al lui Behe, 
dar îi dă aprobarea lui de nespecialist pentru a doua 
carte. Nu cad în capcană. Eu mi-am făcut datoria. 

Plantinga spune: „dacă Behe are dreptate, sau într-o 
oarecare măsură dreptate, probabilitatea existenţei ce- 
lulei aşa cum o găsim este cu mult mai mare în teism 
decît în naturalism” (p.21). De vreme ce Plantinga e un 

nespecialist, aşa cum remarcă el însuşi, chiar nu e în nici 
o măsură să evalueze antecedentul acestei afirmaţii: i se 
pare că este „puternic ca argument, deşi departe de a fi 
concludent”cazul pe care îl construieşte Behe. Atunci la 
cine ar putea apela un nespecialist pentru a fi îndrumat 
mai departe? Ar putea apela la recenziile ştiinţifice care 
au fost în unanimitate zdrobitoare?$. Sau ar putea să aibă 
în vedere următorul argument: 


Fie B „Behe are dreptate, sau într-o oarecare măsură 
dreptate”. 

Fie N „Oamenii de ştiinţă bine informați se înghesuie 
spre laboratoarele lor ca să fure trăsnetul lui Behe 
şi să cîştige Premiile Nobel care cu siguranță că vor 
fi acordate oricărei persoane care demonstrează 
complexitate ireductibilă”. 


Atunci aici e argumentul meu: 


P(N/B) este foarte mare. (Mai ţineţi minte fuziunea la 
rece?X) 

N este falsă. 

-P caBehesă aibă dreptate sau într-o oarecare măsură 
dreptate, este neglijabilă. 


X În 1989, doi electrochimişti, Stanley Pons şi Martin Fleischmann, 
de la Universitatea din Utah, au publicat în Nature un articol în 
care anunțau că au putut crea fuziunea la rece (la temperatura ca- 
merei şi presiune normală), prin electroliza apei grele pe supra- 
faţa unui electrod de paladiu (Pd). Însă experimentele invocate 
în articol n-au mai putut fi replicate şi de către alți cercetători. 
Din acest motiv, fuziunea le rece este un subiect controversat în 
ştiinţa contemporană (n.tr.). 

Dar mai sînt lucruri de spus despre acest caz intere- 
sant de cîine care nu latră. În legătură cu un singur lucru 
Michael Behe are dreptate: există lacune mari în explicați- 
ile noastre detaliate pentru evoluția multor caracteristici 
complexe — din banalul motiv că biologii vor avea nevoie 
de secole ca să cerceteze toate ungherele şi ascunzişurile 
biosferei. Dar, mai la subiect, există caracteristici comple- 
xe — sînt ele oare „ireductibil de complexe”? — despre care 
ştim destul de multe, dar despre care încă nu avem nici 
cea mai vagă idee cum au evoluat (dacă au evoluat). 

Problema felului în care au evoluat nu a fost studi- 
ată dintr-un motiv sociologic interesant: tinerii cercetă- 
tori care au pregătirea necesară să o facă preferă să se 
ocupe de alte subiecte. De ce? Nu pentru că se tem că 
nu există nici o explicație evoluționistă pentru acestea, 
ci, în linii mari, din motivul opus. De ce? Se tem că vor 
munci din greu timp de un deceniu, vor rezolva proble- 
ma şi vor arăta exact cum au evoluat caracteristicile şi, 
aşadar, că nu sînt, în ciuda primelor impresii, „ireducti- 
bil de complexe” — iar colegul lor de breaslă le-ar spune, 
de fapt, „Unde-i noutatea? Sigur că au evoluat. Mersi că 
ai dovedit ceva despre care nu aveam îndoieli de la bun 
început”. Nu e vorba doar despre faptul că majoritatea 
cercetătorilor, prudenţi şi atenți la carierele lor, preferă 
să lucreze mai întîi pe roadele la îndemînă, pe subiectele 
care par, după toate probabilitățile, să aducă rezultate în- 
semnate într-un timp relativ scurt, ci că pînă şi aceia care 
n-au nimic împotriva faptului de a risca totul pentru un 
Premiu Nobel, indiferent de cît de anevoioasă şi nesigură 
ar fi perspectiva, sînt destul de siguri că pentru proiectul 
inteligent nu este de găsit nici un Premiu Nobel. Cam atît 
de siguri sînt că teoria evoluţiei prin selecție naturală este 

fundamental confirmată. Desigur că s-ar putea înșela, dar 
cine i-ar sfătui să rişte irosirea să-şi irosească parcursului 
profesional pe o asemenea bănuială? 

De aceea trebuie să salutăm înființarea centrului de 
cercetare Biologic din Redmond, Washington, (finanțat 
de Institutul Discovery), conceput să găzduiască şi să fi- 
nanțeze cercetătorii talentați — dacă se pot găsi astfel de 
cercetători- care cred că pot fi în dezacord cu teoria evo- 
luţionistă?. Să sperăm că fac ştiinţă de mîna întîi şi că 
acoperă multe dintre lacunele uşor stînjenitoare din ceea 
ce credem noi despre cum au evoluat diferite caracteris- 
tici. Dacă istoria ne poate învăța, atunci căutarea lor de 
cîrlige în cer îi va prinde de nişte macarale noi, intere- 
sante, şi toți vom avea cîte ceva de învăţat. lar între timp 
nu trebuie să ne stricăm somnul doar pentru că-şi petrec 
timpul vînînd cai verzi pe pereţi; vor fi într-o cruciadă şi 
ce poate aduce mai multă satisfacţie decît aceasta, chiar 
dacă te întorci cu mîna goală? 


IV. Este naturalismul incompatibil cu 
evoluționismul? 


Ce să spunem, în sfîrşit, despre argumentul lui Plan- 
tinga că „naturalismul este incompatibil cu evoluționis- 
mul” (p.31)? A mai adus acest argument şi în altă parte, 
aşa că poate fi sumar. După cum bănuieşte, prima lui pre- 
misă e cea problematică: 


1.  P(Î/N&E) este mică. 


In limbaj uzual, această formulă spune că e mică pro- 

babilitatea ca facultățile noastre cognitive să fie de încre- 
dere, date fiind naturalismul şi teoria evoluționistă. Am 
adus în altă parte argumentele împotriva acestei premi- 
se, pe îndelete, timp de mai bine de treizeci de ani, aşa că 
pot fi încă şi mai sumar decît el. 

Evoluţia prin selecție naturală, cu presupoziţiile ei na- 
turaliste, explică de ce inimile sînt pompe cu funcționare 
foarte sigură, plămînii sînt oxigenatori de sînge cu func- 
ționare foarte sigură, ochii sînt receptori foarte siguri de 
informaţie distală, iar impresiile care sînt declanșate de 
acești ochi (și alte organc de simţ) sînt urmăritori de ade- 
văr*! foarte siguri. Nu sînt sigur de ceea ce voia să spună 
Pat Churchland cînd a spus că „Adevărul, oricare ar fi el, 
ia mereu locul codaş!” dar n-ar trebui să aibă implicațiile 
pe care i le presupune Plantinga. E adevărat că fiecare 
stare de credință este ceea ce este şi cauzează local ceea ce 
cauzează, independent dacă e adevărată sau falsă. După 
cum am spus, creierele noastre sînt mecanisme sintactice, 
nu mecanisme semantice care, ca şi maşinăriile perpetuum 
mobile, nu sînt posibile. Dar mecanismele sintactice pot 
fi proiectate să urmărească adevărul, iar aceasta e exact 
ceea ce a făcut evoluţia. O comparație utilă ar fi cu un 
calculator de buzunar. 

Adevărului aritmetic, oricare ar fi el, sigur are locul 
codaș cu privire la ce se întîmplă înăuntrul unui calcula- 
tor de buzunar. De exemplu, ar fi destul de uşor să pro- 
iectezi un calculator de buzunar contrafăcut care ar greşi 
de obicei, sau întotdeauna, răspunsurile aritmetice. Un 
astfel de dispozitiv este la fel de posibil fizic precum un 
calculator foarte sigur. Dar, din motive evidente, nu s-au 


XI În original, truth tracker (n.tr.). 

făcut astfel de dispozitive. Din acelaşi tip de motive, nu 
au fost generate de evoluţie calculatoare de credințe em- 
pirice nesigure. lar în cazul generării de credințe umane, 
putem adăuga că evoluția culturală de-al lungul a mii, 
nu milioane de ani, a şlefuit sistemele noastre de urmare 
a credinţei prin detectarea şi corectarea a zeci de puncte 
slabe şi fisuri descoperite prin ... chiar mecanismele de 
urmărire a credințelor cu care ne-a înzestrat evoluția. 

Poate că Descartes credea că avem nevoie de interven- 
ţia benefică a lui Dumnezeu ca să ne încredem cîtuşi de 
puțin în capacităţile noastre cognitive, dar Descartes nu 
a avut la dispoziţie intuiţiile lui Darwin atunci cînd scria 
(cf. articolul meu „Descartes's Argument from Design”, 
Journal of Philosophy 2008). 


NOTE 


22 Daniel Dennett, “The Interpretation of Texts, Pe- 
ople and Other Artifacts”, Philosophy and Pheno- 
menological Research (|, Supplement, 177-94, Fall 
1990), 189-190. 


23 Daniel Dennett, Elbow Room (Cambridge, MA: 
MIT Press, 1984), 149-50. 


24 Jacques Monod, Chance and Necessity (New York: 
Knopf, 1971), 115, [Jacques Monod, Hazard și nece- 
sitate, traducere de Sergiu Săraru (București: Hu- 
manitas, 1991), 103]. 

Michael Behe, Darvin's Black Box (New York: Free 
Press, 1996) 


Vezi, spre exemplu, Sean B. Carroll, „Evolution: 
God as Genetic Engineer”, Science (2007, June 8), 
1427-1428; P. Z. Myers http://scienceblogs.com/ 
pharyngula/2007/06/05/behes-edge-of-evoluti- 
on-part-i.php. 








Vezi New Scientist (2006, December 16), 9-11. 


Argumentele mele pot fi găsite în Daniel Dennett, 
The Intentional Stance (Cambridge, MA: MIT Pre- 
ss, 1987) şi Darwin's Dangerous Idea (New York: 
Simon&Schuster, 1995). Printre cei care au adus 
argument în acest sens sînt Elliot Sober, From a Bi- 
ological Point of View (Cambridge University Pre- 
ss, 1994); Peter Godfrey Smith, Complexity and the 
Function of Mind in Nature (Cambridge University 
Press, 1996); şi Kim Sterelny, Thought în a HHostile 
World (Oxford: Blackwell, 2003). 

3 
SUPERMAN VERSUS DUMNEZEU? 


Alvin Plantinga 


Aş vrea să spun mai întîi că am o bănuială foarte se- 
rioasă că există ceva în ceea ce am spus cu care Dennett 
nu este de acord. Mi-e totuşi puțin greu să văd exact ce e. 
Chiar mi-au plăcut poveştile lui aiurite despre Superman 
şi criticul de artă foarte răutăcios şi altele de felul lor, dar 
nu mi-e clar cum anume poveştile respective se leagă de 
ce am spus în textul meu. 

Organizatorii acestui simpozion ne-au rugat să ne 
ocupăm de problema compatibilității dintre ştiinţă şi re- 
ligie. Eu am argumentat că există. Mă bucur să observ 
că Dennett pare să fie de aceeaşi părere. Totuşi, acordul 
acesta e într-adevăr oarecum surprinzător şi mi se pare că 
semnalează o schimbare semnificativă față de cartea sa, 
Darwin's Dangerous Idea?. Sînt foarte încîntat de schimba- 
re; şi, totuşi, nu e totul numai miere. Deşi e de acord că 
religia şi ştiinţa, teismul şi evoluţia sînt compatibile, Den- 
nett atrage atenţia mai departe asupra faptului că multe 
propoziţii destul de aiurite — de exemplu, supermanis- 

mul lui — sînt de asemenea compatibile cu ştiinţa. 

Cînd am citit pentru prima oară comentariul lui Den- 
nett, m-am gîndit că avea în vedere ceva de felul următor: 
religia şi ştiinţa sînt într-adevăr compatibile, dar multe 
propoziții sau poziţii aiurite sînt compatibile cu ştiinţa, 
de exemplu, supermanismul. Teismul, credința în Dum- 
nezeu, este una dintre acele propoziţii aiurite care sînt 
compatibile cu ştiinţa. O exprimă în felul următor: „Eu, 
unul, nu pot să văd nici un temei rațional ca să prefer 
teismul lui față de supermanismul meu” (p.45). 

Gîndindu-mă mai bine, totuşi, mi-am dat seama că de 
fapt nu pretindea că teismul e aiurit, ci o altă propoziţie: 


1. Dumnezeu a ghidat şi a orchestrat cursul evoluţiei 
pentru a produce genul de creaturi pe care le voia. 


Eu argumentam că Dumnezeu şi evoluţia sînt posibi- 
le, indicînd spre o altă propoziţie care este clar posibilă şi 
atrage după sine atit existența lui Dumnezeu, cât şi ade- 
vărul evoluţiei. Această a doua propoziţie este 1; iar eu 
am spus că 1 este posibilă. Nu am susținut că 1 este ade- 
vărată şi am folosit-o doar pentru a arăta că existenţa lui 
Dumnezeu este compatibilă cu teoria ştiinţifică actuală 
evoluționistă. Şi 1 îşi poate îndeplini funcția, chiar dacă 
nu e adevărată, chiar dacă nu e plauzibilă şi chiar dacă 
este absurdă. Trebuie doar să fie posibilă. Aşa că afirma- 
ţia lui Dennett că ] este absurdă, precum supermanismul, 
este cu totul lipsită de relevanţă. 

Dar poate Dennett se gîndea în felul următor: dacă 
singura propoziţie care poate fi folosită pentru a arăta că 
Dumnezeu şi evoluția sînt compatibile este o propoziție 
absurdă, atunci s-ar putea crede că Dumnezeu şi evolu- 

ţia sînt compatibile numai dacă se crede într-o propoziție 
absurdă. Şi poate crede mai mult de atît, că 1 este singura 
propoziție care poate fi folosită în felul acesta şi că, în 
plus, 1 este absurdă — „Fantezia personală a lui Plantiga 
inspirată din Geneză” o numeşte el (000) şi crede că nu ar 
trebui să o respectăm. 

Ei bine, cu siguranță 1 nu este singura propoziție posi- 
bilă care poate fi folosită în felul acesta. Dar, mult mai im- 
portant, de ce crede Dennett că 1 este o aiureală? Mie nu 
mi se pare nici pe de parte o aiureală; de ce crede Dennett 
că e o aiureală? După cite se pare, pentru că e de părere că 
seamănă în punctele relevante cu supermanismul, despre 
care cu toţii sîntem de acord că este o propoziţie absurdă. 

Premisa 1 nu mi se pare că seamănă întru nimic cu su- 
permanismul. Supermanismul este într-adevăr absurd; 
nu are mai mult sens decît dennettismul, ideea că Denne- 
tt ar fi fost într-adevăr prezent acum 500 de milioane de 
ani şi s-ar fi băgat în cursul evoluţici, ar fi intervenit şi ar 
fi făcut în aşa fel încât să existe acum genul de creaturi pe 
care le găsim în realitate. Dar, desigur, supermanismul 
şi dennettismul sînt aiurite în feluri în care 1 nu este. 
În primul rînd, creaturi ca omul, precum Superman şi 
Dennett, nu trăiesc nici pe departe destul de mult; foarte 
puțini ating, vîrsta de 500 de milioane de ani. Superman a 
fost de fapt crescut în anii 1930 (în Kansas), iar pînă acum 
abia dac-ar avea mai bine de optzeci de ani. Dennett e 
încă şi mai tînăr. lar, în al doilea rînd, nici Superman şi 
nici Dennett nu sînt capabili să intervină în mod relevant 
în cursul evoluţiei. Aşa că supermanismul nu seamănă 
deloc, în punctele relevante, cu teismul. Supermanismul 
este o teză absurdă; nu rezultă cîtuşi de puţin că teismul 
sau ideea că Dumnezeu a ghidat şi condus evoluţia ar fi. 

Încă două aspecte. Dennett afirmă că naturalismul este 
tacit asumat în toate curțile de judecată respectabile şi 
peste tot în cercetările ştiinţifice. Dacă el folosește terme- 
nul „naturalism” în felul în care l-am definit eu în expu- 
nerea mea, e limpede şi în mod evident fals. De exem- 
plu, în fizică nu se presupune că nu există o persoană 
precum Dumnezeu. Există foarte mulți fizicieni (probabil 
40%) care şi cred în Dumnezeu. Aceşti fizicieni nu con- 
sideră că atunci cînd fac fizică trebuie să presupună că 
nu există o persoană precum Dumnezeu. Ceea ce cred că 
fac mai degrabă este că explorează, explică şi descoperă 
cum funcționează lumea aceasta — lume pe care a creat-o 
Dumnezeu. Ei cred că lumea a fost creată de Dumnezeu; 
ei consideră că munca lor, ca fizicieni, este să exploreze 
şi să înţeleagă creația lui Dumnezeu. Ipotezele pe care le 
propun s-ar putea să nu aibă drept consecință existența 
lui Dumnezeu, dar sigur că asta nu înseamnă că îşi asu- 
mă naturalismul. 

În ceca ce-l priveşte pe Michael Behe, permiteți-mi să 
vă spun doar că amintirea mea despre vizita lui la No- 
tre Dame este foarte diferită de cea a lui Dennett. Chiar 
foarte, foarte diferită. Nu mi se pare că s-a demonstrat că 
a greşit, cu atît mai puţin că e un şarlatan. Am fost depă- 
rere că şi-a apărat foarte bine poziţia în ceea ce-l priveşte 
pe Dennett şi pe prietenul lui. 

Mă opresc acum asupra comentariilor lui Dennett 
despre argumentul meu evoluționist împotriva natura- 
lismului (A EÎN). Mai întii, are dreptate cînd sugerează că 
naturalismul este crezul pe care vreau să-l discreditez, nu 
evoluționismul. AEÎN (destul de firesc) este un argument 
împotriva naturalismului. Dar trebuie să spun că m-a 
dezamăgit răspunsul lui Dennett dat acestui argument. 

În realitate, ceea ce face este să anunţe pur şi simplu că, 
de fapt, evoluţia ne-a generat şi credințele noastre chiar 
urmăresc de fapt adevărul. Problema nu e aceasta. Nu 
m-am gîndit nici o clipă să argumentez că nu evoluţia 
ne-a generat sau că credințele noastre nu urmăresc ade- 
vărul. Permiteţi-mi să fiu clar. Facultăţile noastre cogniti- 
ve sînt de fapt de încredere (credințele noastre urmează 
de fapt adevărul) şi n-am nici o obiecție față de idea că 
am fostproduşi pe cale evolutivă. Nu aceasta e problema. 

Dat fiind naturalismul şi evoluționismul, problema 
fundamentală e mai degrabă legată de probabilitatea 
condiționată a faptului că facultăţile noastre ar fi de în- 
credere. Premisa mea 1 spune că această probabilitatea 
este mică. Mare parte din expoziția mea asupra AEÎN a 
fost dedicată argumentării lui 1, un argument care să ara- 
te că această probabilitate este mică. Din păcate Dennett 
nici măcar nu menționează argumentul respectiv; prin 
urmare nu am la ce să răspund aici. 

Dennett propune într-adevăr o analogie, una care 
chiar îmi place foarte mult. Ne compară cu calculatoare- 
le, care urmăresc adevărul, chiar dacă nu sînt decît dispo- 
zitive pur mecanice. Mi se pare o analogie neinspirată din 
perspectiva lui Dennett. Desigur, calculatoarele sînt pro- 
iectate şi create de ființe inteligente, adică de noi, ființele 
umane. Calculatoarele urmăresc adevărul şi fac aceasta 
tocmai pentru că proiectarea lor implică acest aspect. 
Exact aşa s-ar gîndi un teist la ființele umane: şi ele urmă- 
resc adevărul pentru că au fost create şi proiectate de o 
ființă inteligentă. Dacă vrem să punem AEÎN în contextul 
analogiei lui Dennett, am presupune că calculatoarele se 
reproduc cu erori întîmplătoare de copiere, care duc la 
proiecte electronice diferite. Unele dintre aceste proiecte 

ar fi oarecum adaptabile în ceea ce priveşte reproduce- 
rea lor. Mai mult, să presupunem că aceste calculatoare 
produc forme pe un ecran, aşa cum şi fac, de altfel, şi, 
în sfîrşit, să presupunem că aceste maşinării nu au fost 
deloc planificate sau proiectate de vreo fiinţă inteligentă. 
Avînd în vedere aceste supoziții, care ar fi probabilitatea 
ca formele de pe ecranele lor să fie propoziții în limba 
engleză care exprimă adevăruri? 


NOTE 


29 Daniel Dennett, Darwin's Dangerous Idea (New 
York: Simon & Shuster, 1995). 

4 
OBICEIURI ALE IMAGINAŢIEI 
ŞI EFECTUL LOR ASUPRA 
SCEPTICISMULUI 


Replică pentru Plantinga (Eseul 2) 


Daniel C. Dennett 


Plantinga atrage atenţia cu folos asupra cîtorva punc- 
te pe care nu le-am evidențiat în primele mele observații. 


1 


I se pare „o aiureală” povestea mea cu Superman, o 
„Propunere relativ absurdă”. În definitiv, ne aminteşte el, 
„creaturi ca omul, precum ... Superman..., nu trăiesc nici 
pe de parte destul de mult; foarte puţini ating; vîrsta de 
500 de milioane de ani” (p.59). Sigur că este absurd, şi 
e aşa în mod intenţionat. Întrebarea e următoarea: este 
relativ de absurdă? Comparativ cu alternativa lui? Aş su- 
gera că întreg, scenariul cu Superman, cu kryptonita lui 

şi privirea cu raze X, este, probabil, în cel mai bun caz, 
posibil numai logic- aşa cum le place filosofilor să insiste 
atît de des — şi nu auto-contradictoriu, deşi încalcă, cu 
zecile, principii ştiinţifice veridice. Asta am vrut să spun, 
de vreme ce exact acelaşi verdict trebuie dat şi cu privi- 
re la naşterea virginală, mersul pe apă, învierea morți- 
lor, transformarea apei în vin şi învierea de după cruci- 
ficare. Pentru oricine nu este un creştin devotat, acestea 
sînt exact la fel de aiurite, exact la fel de absurde precum 
supermanismul. Dacă Plantinga ar susține că el însuşi 
a înfăptuit oricare din aceste isprăvi, şi-ar distruge prin 
aceasta propria lui credibilitate. Ştim, fără doar şi poate, 
că ființele umane şi creaturile precum omul nu pot face 
astfel de lucruri. 

Afirmă că nu înțelege de ce supermanismul meu sea- 
mănă „în vreun fel” cu propunerea lui: „Dumnezeu a 
ghidat şi a orchestrat cursul evoluţiei pentru a produce 
genul de creaturi pe care le voia”. Aceasta chiar e intere- 
santă. Arată, cred, tocmai felul în care credinţa lui Plan- 
linga i-a disciplinat, ca să zic aşa, imaginaţia. S-a obişnuit 
aşa de mult să şi-l imagineze pe Dumnezeu ca agent in- 
telipent şi lipsit de corp şi s-a autoconvins aşa de mult că 
ar avea un sens anume, încît chiar nu poate vedea cît de 
asemănătoare sînt cele două poveşti. La fel ca Superman, 
Dumnezeu este inteligent, este de partea binelui, capabil 
de isprăvi uimitoare şi profund interesat de Homo sapiens 
de pe planeta Pămînt. Diferenţele majore sînt că Super- 
man poartă o mantie şi că este bine făcut. În sesiunea de 
întrebări care a urmat prezentărilor noastre am fost între- 
bat dacă faptul că sute de milioane de oameni au crezut 
într-o versiune sau alta a poveştii lui Plantinga, în timp 
ce pentru povestea cu Superman probabil că nu există 

credincioşi, ar cîntări împotriva argumentului meu. Răs- 
punsul meu este că nu. Povestea lui Plantinga a fost pusă 
cap la cap pentru prima oară într-o epocă ignorantă din 
punct de vedere ştiinţific, cînd, de exemplu, aproape ni- 
mănui nu-i trecea prin minte că Pămîntul este rotund şi 
nimeni n-avea vreo bănuială asupra vîrstei Pămîntului. 
Astăzi oamenii sînt mult mai bine informaţi, dar dacă-mi 
dați cîteva miliarde de dolari să investesc în tertipuri de 
tip Industrial Light and Magic*! şi cîteva mii de ani să las 
povestea să coacă, vom vedea noi apoi cîți supermanişti 
pot produce. Plăcuţele aurite Jor-el ar convinge fără doar 
şi poate o mulțime de oameni — chiar dacă nu şi pe cei din 
Academia Naţională de Ştiinţe, dar ştiţi cît de conspira- 
tivi pot fi oamenii de ştiinţă sceptici! Mai adăugaţi şi un 
„documentar” regizat de Spielberg şi chiar s-ar putea să 
punem lucrurile pe roate. În definitiv, aproximativ jumă- 
tate de milion de oameni susțin că ei cred în tăblițele de 
aur ale Moroni. Mi-am încheiat pledoaria. 

Plantinga nu a emis ipoteze despre faptul că Isus a 
ghidat şi a orchestrat cursul evoluției; a emis ipoteze des- 
pre faptul că Dumnezeu a făcut aceasta. Dumnezeu nu 
este Isus şi poate că Dumnezeu poate face lucruri pe care 
Isus nu le poate face. Bănuiesc că Dumnezeu n-ar avea 
nevoie să folosească miîini şi degete şi instrumente ştiin- 
țifice ca să „determine apariția mutaţiilor potrivite”; ar 
putea-o aranja prin fiat*. (O, dar şi Jor-el ar putea să o 
facă, n-am spus-o deja? Instrucţiunile lui Jor-el erau pen- 
tru fiul lui, Superman, care era mai „uman” decit tatăl 
lui.) E clar, nu-i aşa?, că orice resurse foloseşte Plantin- 


Eul, Companie de efecte vizuale pentru marele ecran, creată în 
1975 de George Lucas, producătorul seriei Star Wars (n.tr.). 


XIII În limba latină, „să fie” (nir.). 

ga să-şi consolideze ipoteza îmi sînt la dispoziţie şi mie, 
să-mi consolidez supermanismul meu rival. E o discuţie 
fără rost. 

Îi sînt recunoscător lui Plantinga pentru că a muşcat 
momeala şi mi-a criticat povestea cu Superman pen- 
tru că scopul meu, în caz că nu era deja evident, este 
să dau la iveală superficialitatea intelectuală a tuturor 
încercărilor de acest fel de a salva consecvenţa dintre 
ştiinţă şi religie, acordînd crezul pînă cînd e consecvent 
din punct de vedere logic cu ştiinţa. E tenis intelectu- 
al fără fileu, iar faptul că este o tradiție veche la care 
au contribuit personalități eminente nu o face să merite 
mai multă atenţie decît oricare altă mitologie. Un exer- 
cițiu distractiv ar fi să dăm roluri in evoluţie persona- 
jelor din panteonul grec şi roman - Poseidon ar putea 
domni peste primii două miliarde de ani, cînd viața se 
limita la oceane; Afrodita ar putea provoca, doar făcînd 
cu ochiul, evoluția reproducerii sexuate; şi aşa mai de- 
parte. Ființele supranaturale şi de neînțeles „pot face” 
automat orice ne doreşte inima, orice invocă fanteziile 
noastre. 


Il 


Plantinga spune că afirmaţia mea că naturalismul este 
asumat în mod tacit în toate curţile de judecată şi peste tot 
în cercetarea ştiinţifică este „evident falsă”. „De exemplu, 
în fizică nu se presupune că nu există o persoană precum 
Dumnezeu (p.60)”. Chiar aşa? Nici măcar tacit? Cînd un 
fizician „demonstrează” că o piatră lăsată să cadă de la 
înălţime va cădea cu o accelerație de 9.8 metri/secundă, 
nu se asumă tacit că nici o persoană (e.g. Dumnezeu) nu 


va interveni ca să ajusteze rata de acceleraţie? Fizicienii 
nu adaugă de obicei o clauză de siguranţă, „numai dacă 
Dumnezeu nu alege să intervină”, pentru că se asumă 
tacit că nici o „posibilitate” de acest fel nu este luată în 
serios. lată ce a spus marele biolog ]. B. Haldane, chiar 


despre acest subiect, în 1934: 


Practica mea ca om de ştiinţă este atee. Asta în- 
seamnă Că, atunci cînd inițiez un experiment, pre- 
supun că nici un zeu, înger sau diavol nu se ames- 
tecă în desfășurarea lui; iar această presupunere a 
fost justificată de succesul pe care l-am obținut în 
cariera mea profesională. Aş fi aşadar necinstit din 
punct de vedere intelectual dacă nu aş fi ateu şi în 
treburile lumii”. 


Curțile de judecată urmează aceeaşi practică natu- 
ralistă în regulile lor privitoare la dovezi şi, deci, nu se 
confruntă niciodată cu chestiuni de tipul celei formulate 
în mica mea drama de tribunal cu Plantinga în calitate 
de martor expert. Naturalismul este ipoteza nulă În- 
seamnă că îi este mereu permis avocatului să încerce să 
demonstreze că s-a petrecut o minune — vreo încălcarea a 
naturalismului — dar n-aş vrea ca avocatul meu să pună 
la încercare răbdarea vreunui judecător sau juriu cu aşa 
o mutare. 

În orice caz, Plantinga mai trebuie încă să se hotă- 
rască dacă vrea să-l apere pe Michael Behe ca natura- 
list sau să recunoască, împreună cu criticii lui Behe, că 


XIV. În text null hypothesis. O ipoteză nulă este o ipoteză cu care 
se începe un experiment, dar care, dacă ipoteza se infirmă, nu 
schimbă nimic în rezultatului experimentului (n.tr.). 

acesta din urmă face speculație teologică, şi nu cercetare 
după regulile ştiinţei. Behe pretinde că este un natura- 
list bun, un cercetător care foloseşte metodele ştiinţifice 
standard ca să demonstreze complexitate ireductibilă- 
iînsă, în realitate,Plantinga îl subminează cuîndîrjita lui 
„apărare” a lui Behe. Vine şi în sprijinul îndelungatei 
critici pe care am făcut-o încercării regretatului Stephen 
Jay Gould pentru o detente ecumenică pe care Gould o 
numea MANSYX: doctrina Magisteriilor-Care-Nu-Se-Su- 
prapun, care afirmă că ştiinţa şi religia se ocupă cu ches- 
tiuni diferite, care nu se suprapun, şi, de aceea, nu pot 
niciodată să fie propriu-zis în conflict”!. Nici pe mine şi 
nici pe Plantinga nu reuşeşte să ne convingă. Acesta din 
urmă înțelege într-adevăr ştiinţa biologiei evoluționiste 
ca pe ceva care „se suprapune” peste credinţele lui reli- 
gioase, îndeajuns încât să-l constrîngă să încerce să gă- 
sească o refutare prezentabilă a ştiinţei şi sigur vorbeşte 
în numele a foarte mulți creştini (şi musulmani şi alţii) 
cînd îşi exprimă neliniştea față de darwinism. Cred că 
numai convingerea profundă că Creştinismul are nevoie 
de propunerea lui Behe ca să fie adevărat ar putea expli- 
ca de ce un gînditor atît de sofisticat precum Plantinga 
ar face presupuneri atit de lipsite de perspective. Pînă 
şi Kenneth Miller*Y și Francis Collins,*! amîndoi cato- 


xY NOMA în text, Non Overlapping Magisteria (n.tr.). 


XVI Kenneth Miller (n. 1948), profesor de biologie la Universita- 
tea Brown, este specialist în biologie celulară şi moleculară. Este 
cunoscut pentru atitudinea lui negativă față de creaționism şi 
faţă de teza „proiectului inteligent” (n.tr.). 


XVI Francis Sellers Collins (n. 1950), doctor şi genetician, este 
director al National Human Genome Research Institute. Este 
cunoscut pentru cercetările făcute în domeniul genelor genetice 
(n.tr.). 

lici practicanți, l-au respins pe Behe ca excentric. Oare 
poate Plantinga să găsească măcar un biolog respectabil 
care să fie de acord cu părerea lui cum că Behe ar trebui 
luat în serios? 

Cînd Gould sau, mai recent, Michael Ruse și Eugenie 
Scott de la Centrul National de Educaţie a Ştiinţei, in- 
sistă că într-adevăr nu există nici un conflict necesar în- 
tre teoria evoluționistă și religie (înțeleasă cum trebuie), 
conving, puțini pioși creștini sau musulmani. Plantinga 
vorbește pentru cei care nu sînt convinși, care știu foar- 
te bine că există un conflict. De fapt, dezacordul meu 
cu privire la mutarea MANS crește din îngrijorarea că 
aceste încercări ale diplomaților de știință bine inten- 
ționaţi fac mai mult rău decît bine, convingînd, fără să 
ştie, mulți profani că oamenii de știință vor minți cu ne- 
rușinare ca să determine predarea evoluționismului în 
școli. Mult mai bine, după părerea mea, este să spui că 
da, există un conflict și că, încă o dată, știința câștigă (în 
ciuda lui Plantinga). 

Unii apărători ai Proiectului Inteligent au susținut cu 
răutate că, dacă eu și Dawkins avem dreptate că exis- 
tă un conflict între teoria evoluționistă și religie, atunci 
teoria evoluționistă este o religie (în competiţie cu alte 
religii) și, de aceea, predarea acesteia în școli este o în- 
călcare a interzicerii din Primul Amendament*"!! care 
prevede ca guvernul să nu aibă nici un tratament pre- 
ferențial pentru nici o religie! Din aceleaşi rațiuni, de- 
sigur, ar trebui să interzicem predarea astronomiei şi 


XVIII Primul Amendament (al Constituţiei Statelor Unite ale Ame- 
ricii) interzice Congresului American să promulge legi prin care 
să se instituie o religie oficială de stat. Prin acesta se urmăreşte ca 
nici o religie să nu fie preferată în locul alteia (n.tr.). 

cosmologiei moderne (unde se află Raiul?), fizicii mo- 
derne (cum e cu mersul pe apă?) şi a nutriţiei (pîinile şi 
peştii?). Ar trebui, de asemenea, să nu predăm istorie 
antică şi arheologie,care arată destul de concludent că 
povestea Exodului e pură născocire; nu există nici o do- 
vadă cum că evreii au fost vreodată alungaţi din sau că 
măcar ar fi fost în Egipt. 

Creştinii au fost nevoiţi să renunţe la doctrinele lor 
mai timpurii legate de Cer atunci cînd s-a instalat revo- 
luţia copernicană şi au fost nevoiţi să recunoască faptul 
că multe din poveştile din Biblie nu sînt relatări factuale, 
ci basme (denumite mai politicos mituri) atunci cînd cer- 
cetarea istorică şi arheologică le-a demonstrat falsitatea. 
Acum vor fi nevoiți să-şi abandoneze doctrinele cu pri- 
vire la Creaţie. Bineînţeles, unele biserici au făcut tocmai 
acest lucru, cu mult timp în urmă. 


IUL 


Dar ce să spunem despre argumentul lui Plantinga 
împotriva naturalismului? După cum spune el, cu trec 
tot cu vederea, mai puțin prima premisă, care este, cred, 
evident falsă, scutindu-mă să iau în considerare restul 
argumentului. Aici este prima premisă, pe înţelesul tutu- 
ror: e mică probabilitatea ca facultăţile noastre cognitive 
să fie de încredere, dacă ne asumăm naturalismul şi te- 
oria evoluționistă actuală. Spune că aduce un argument 
pentru această premisă, pe care eu nu am menţionat-o. Să 
vedem. Argumentul este că stările de credință (date fiind 
N şi E) vor fi stări neurale de un anumit fel şi că, pe lingă 
proprietăţile lor neurale, vor avea şi conținut propoziți- 
onal: o credinţă va fi credinţa că p, care poate fi adevăra- 

tă sau falsă. Sînt trei moduri prin care aceste proprietăți 
pot fi puse în legătură: prin supervenienţă, fie logică sau 
nomologică, sau prin identitate (materialism reductiv). 
Faptul că există aceste trei moduri distincte pentru natu- 
ralism nu aduce nici o modificare argumentului, de vre- 
me ce, în fiecare caz, deşi (potrivit lui N şi E) creaturile 
cu credințe vor fi evoluat să se comporte adaptabil, acestea 
nu trebuie să creadă cu adevărat. Potrivit lui Plantinga, 
„selecţia naturală nu dă doi bani pe credinţa adevărată ca 
atare” (p.33). Afirmația cheie este că „falsitatea” unei cre- 
dinţe „nu intervine în nici un fel în adaptabilitatea pro- 
prietăţilor NF [neurofiziologice]” (p.34) care contribuie 
într-un anumit fel la realizarea acesteia. Eu am menţionat 
această afirmaţie şi am respins-o; şi am explicat şi de ce. 
Tocmai competenţa de a urmări adevărul, a mecanisme- 
lor de ajustare a credințelor, este ceea ce explică „adapta- 
bilitatea” lor în acelaşi mod în care competenţa inimilor 
de a pompa sînge este cea care o explică pe a lor”. Inimile 
există pentru a face sîngele să circule, iar creierele există 
pentru a urmări condiţiile relevante din mediu şi a le pri- 
cepe cum trebuie. 


IV 


În sfîrşit, aş vrea să mă refer la întrebarea retorică 
a lui Plantinga despre închipuitele lui calculatoare de 
mînă care se reproduc. Experimentul la care s-a gîndit 
este prea sumar schițat pentru a fi evaluat, aşa că hai- 
deţi să adăugăm cîteva detalii, ca să putem vedea că 
imaginația lui Plantinga l-a înşelat. Să presupunem că 
unele calculatoare se reproduc, spune el, cu erori oca- 
zionale de multiplicare, ceea ce duce la proiecţii elec- 

tronice diferite. „Unele dintre aceste proiecte ar fi oa- 
recum adaptabile în ceea ce priveşte reproducerea lor” 
(p.62). Şi, continuă el, să presupunem că aceste calcu- 
latoare au ecrane pe care apar simboluri şi „să presu- 
punem că aceste maşinării nu au fost deloc planificate 
sau proiectate de vreo ființă inteligentă” (p.62). Acum, 
întreabă Plantinga, care ar fi probabilitatea ca formele 
de pe ecran să exprime adevăruri în limba engleză? Se 
poate crede că e de părere că răspunsul este evident, 
probabilitatea fiind ridicol de mică. Dar totul depinde, 
desigur, de cum îşi cîştigă existenţa mecanismele aces- 
tea. Aceste calculatoare vor trebui să-şi obțină energia 
electrică de undeva şi, de vreme ce noi, fiinţele umane, 
sîntem singura sursă concentrată de energie electrică 
de pe planetă, va fi nevoie să li se dea de la noi, sau 
să o fure de la noi. Cu alte cuvinte, calculatoarele vor 
trebui să fie sinantropice - evoluale ca să prospere în 
companie umană, precum şoarecii şi gîndacii de bucă- 
tărie sau paraziţii de saltele — fie că le vom domestici sau 
nu. Şi-ar pulea cîştiga existența rătăcind prin Regatul 
de la Game Boy şisă ne ofere distracţii de vreun fel sau 
altul — în care caz n-ar fi nici o nevoie ca simbolurile lor 
să exprime adevăruri (cu excepţia ficțiunilor pe care le- 
au descris), dar mai ales în America cea monoglotă ar 
exista o presiune considerabilă de selecție ca formele de 
pe ecrane să aproximeze engleza! Dacă, pe de altă parte, 
ar evolua în aşa fel încît să facă muncă informaţională 
serioasă pentru noi (concurînd cu telefoanele inteligen- 
te, Blackberry şi altele de felul lor), atunci orice ar face, 
vor trebui să priceapă bine, caz în care probabilitatea ca 
simbolurile lor să exprime adevăruri va trebui să fie cam 
la fel de mare (sau mai mare) ca, de exemplu, un Black- 

berry să ruleze Wikipedia. Ţintesc foarte sus, dar chiar 
nu e nici o speranţă la orizont? Plantinga pare să creadă 
că agenţi electronici atît de talentaţi pur şi simplu n-ar 
putea evolua fără o mînă de ajutor prin proiectare inte- 
ligentă, dar plauzibilitatea acestei credințe depinde de 
pura întîmplare istorică, nu de vreuna dintre limitările 
cunoscute ale evoluţiei. Dat fiind că dispozitive de felul 
acesta, cu proiectare inteligentă, există din belşug, ar fi o 
portiță greu de luat cu asalt, aşa că e fără îndoială foar- 
te improbabil ca oricare dintre dispozitivele electronice 
de felul acesta să poată evolua acum ca să concureze cu 
succes telefoanele inteligente şi de tipul Blackberry. Din 
rațiuni similare, este improbabil că acum vor evolua pi- 
sici zburătoare, din moment ce liliecii au monopolizat 
binişor deja piaţa de mamifere zburătoare. Dar a fost 
o vreme cînd ar fi putut evolua pisici zburătoare, fie în 
concurenţă cu liliecii, fie ocupînd dinainte evoluția lilie- 
cilor cu totul. Şi există cîteva ilustrări din lumea reală de 
specii indicatoare foarte credibile, care au evoluat laolaltă 
cu fiinţele umane. Un exemplu instructiv este ghidul de 
miere, o pasăre de mici dimensiuni care nu e domesti- 
cită, dar care totuşi reuşeşte să supraviețuiască arătin- 
du-le oamenilor drumul la stupi sălbatici. Dacă aceste 
păsări nu ar fi de foarte mare încredere, ființele umane 
nu şi-ar dedica timp şi energie ca să le urmărească şi să 
lase o parte din mierea găsită drept răsplată pentru pă- 
sările care, la rîndul lor, n-ar putea să pătrundă în stupi 
de unele singure. O relaţie similară de simbioză exis- 
tă între unii pescari şi păsări oceanice, care ajung să se 
hrănească din resturi de pradă, dacă reuşesc să conducă 
bărcile la bancurile de peşti. Nu e greu de închipuit o 
cursă de înarmare între diferite specii de păsări indica- 


73 


tor, care îşi adaugă diferite „aplicaţii criminale” infor- 
maționale la înzestrările lor, rivalizînd pentru patronaj 
uman. (Închipuiţi-vă o specie de porumbel de ghidare 
care şi-a cîştigat pîinea pe vapoare, furnizînd un soi de 
sistem aviar de poziționare globală care conduce vapo- 
rul la portul lui de origine). Faptul că utilizatorii lor au 
fost fiinţe inteligente care au avut exigenţe foarte mari 
de la ei n-ar arăta că proiectantul lor trebuie să fi fost o 
fiinţă inteligentă. 

Oricine a ajuns să cunoască oricare dintre roadele 
cercetării de la Artificial Life, sau algoritmurile geneti- 
ce, ştie că evoluţia în silico nu este doar o posibilitate; 
este o realitate practică. Ar putea însă evoluţia in silico 
să fie dirijată către urmărirea adevărului? Da, desigur. 
Înţeleg, întrebarea retorică a lui Plantinga ca expresie a 
convingerii că urmărirea adevărului pur şi simplu nu 
ar putea evolua, iu silico sau în forme de viață pe bază 
de proteine, fără o mînă de ajutor de h proiectanți in- 
teligenţi; dar dacă acesta este punctul lui de vedere, 
trădează insuficiență imaginativă, nu o bună înţelege- 
re a necesităţii şi, desigur, face petitio principii în ciuda 
propriei noastre evoluţii prin selecție naturală, pentru 
că noi sigur ne angajăm în căutarea adevărului. Ca să 
construiască un argument pe baza exemplului său cu 
calculatoarele de buzunar, Plantinga ar trebui să demon- 
streze că n-ar putea fi dirijate spre aptitudini de urmărire 
a adevărului fără ajutorul proiectanţilor inteligenți, iar 
pentru aceasta va avea nevoie de ceva mai mult decît 
expresia scepticismului său personal. 

NOTE 


30 ].B.S. Haldane, Fact and Faith (London: Watts Thin- 
ker'sLibrary, 1934). 


31 Stephen Jay Gould, Rocks of Ages: Science and Re- 
ligion in the Fullness of Life (New York: Ballantine, 
1999). 


32 Dacă se caută o explicație mai detaliată, aceasta 
poate fi găsită în Daniel Dennett, „Darwin's Stran- 
ge Inversion of Reasoning”, Proceedings of the Nati- 
onal Academy of Science, 106 (Suppl. 1), 10061-65. 

5 
NATURALISM CONTRA ŞTIINŢĂ 


Alvin Plantinga 


I. Din nou despre supermanism 


Potrivit lui Christopher Hitchens, „religia ar trebui 
ridiculizată, urită şi dispreţuită”*. Cei care gîndesc ca 
el nu propun de obicei argumente serioase împotriva 
adevărului credinței religioase - teismul, de exemplu; 
preferă condescendenţa sarcastică şi bătaia de joc. Mă 
bucură să spun că Dennett nu susține „ura şi dispre- 
țul” lui Eitchens; înclină, totuşi, în direcţia ridiculiză- 
rii”. Spre exemplu, lui şi altora le place să încerce să 
discrediteze teismul, comparîndu-l cu idei pe care toa- 
tă lumea le consideră prosteşti — Supermanismul, sau 
Monstrismul Zburător de Spaghete**, sau Zina Măse- 
luţismul, sau cu povestioara fantastică a lui Betrand 


XIX Monstrul Zburător de Spaghete (Flying Spaghetti Monster) 
denumeşte o zeitate inventată în 2005, ca protest împotriva deci- 
ziei luate de Kansas State Board of Education de a introduce în 
şcoli teoria „proiectului inteligent” ca alternativă la evoluționism 
(n.tr.). 

Russell** despre un ceainic de porțelan nedetectabil 
care gravitează în jurul Soarelui, şi aşa mai departe. 
De obicei nu ne dau motivele (dacă au aşa ceva) pentru 
care cred că teismul este similar acestor idei. Dar este 
teismul similar acestor idei prosteşti? Ei bine, oricare 
două viziuni seamănă una cu alta în anumite privinţe. 
Luaţi ca exemplu ateismul şi solipsismul. Eşti solipsist 
dacă te gîndeşti că tu eşti singurul lucru care există, iar 
orice altceva este o născocire a imaginației tale. Ateis- 
mul seamănă evident cu solipsismul în multe feluri: 
amîndouă implică negarea existenţei fiinţelor persona- 
le (ateismul îl neagă pe Dumnezeu; solipsismul neagă 
celelalte persoane); amîndouă sînt în răspăr cu credin- 
țele pe care le au majoritatea oamenilor şi care, mai 
mult, părem să le avem ca înzestrare naturală; amîn- 
două sînt excesiv de greu de susţinut de argumente 
corespunzătoare; etc. 

De fapt, ateismul seamănă mai mult cu solipsismul 
decît seamănă teismul cu supermanismul. Desigur 
că Superman este un tînăr impresionant, dar, clar, nu 
cu mult mai grozav decît Captain Marvel** sau chiar 


XX Ceainicul lui Russell este o analogie folosită de către Bertrand 
Russell pentru a ilustra cît de problematic este actul de credință 
în Dumnezeu: dacă Russell ar susţine că între Marte şi Pîmîn! 
orbitează în jurul soarelui un ceainic de porțelan (care este prea 
mic ca să fie detectat de către cele mai performante telescoape), 
nu ar putea fi contrazis de nimeni. Mai mult, dacă anumite cărți 
sacre ar da mărturie despre existența acestui ceainic sau s-ar pre- 
da în şcoli, cel care ar nega existenţa ceainicului ar fi stigmatizat 
de către societate. Spre exemplu, în evul mediu, cel care s-ar în- 
doi de existența ceainicului ar fi o victimă a inchiziției (n.tr.). 


XXI Super-erou de benzi desenate considerat plagiat după Super- 
man (n.tr.). 


78 


Green Lantern**!. Pe de altă parte, însă, Dumnezeu este 
atotcunoscător, atotştiutor şi întru totul bun; în plus, 
Dumnezeu are aceste calități prin esenţă; nu ar fi putut 
fi neştiutor sau neputincios, sau rău. De asemenea, a 
creat lumea. 

Mai mult, potrivit teismului clasic, Dumnezeu este 
0 ființă necesară; există în toate lumile posibile; nu este 
nici măcar posibil ca el să eşueze să existe. Şi, de vreme 
ce are calitatea de a fi omniscient prin esență, faptul că 
el ar crede o propoziţie este echivalent logic cu faptul ca 
acea propoziţie să fie adevărată. Şi mai mult încă, mulţi 
teişti susțin că voinţa lui Dumnezeu, ceea ce confirmă şi 
infirmă, este standardul pentru dreptate şi nedreptate, 
bine şi rău. Poate o fi el Superman mai rapid decît un 
glonţ şuierînd şi mai puternic decît o locomotivă, dar nu 
e decît un fleac în comparaţie cu Dumnezeu*. (E puţin 
stînjenitor să fiu nevoit să indic aceste diferenţe eviden- 
te.) 

Acum, desigur, putem modifica povestea cu Super- 
man ca să-l facem pe Superman mai asemănător lui 
Dumnezeu. Putem schimba povestea. Putem să spunem, 
în povestea noastră cu Superman revizuită, că Superman 
a existat cu mult înainte de acele zile de copilărie din 
Kansas-ul anilor '30; putem chiar să spunem, dacă vrem, 
că a existat dintotdeauna. Am putea merge mai departe: 
am putea spune că Superman a creat lumea. Şi am putea 
adăuga la vederea lui cu raze X că e atotştiutor (în defini- 
tiv, diferenţa dintre vederea cu raze X şi omniscienţă este 
doar o chestiune de grad, nu de gen). Mai mult, nu numai 


XXII. Denumirea dată mai multor super-eroi de benzi desenate 


(n.tr.). 

că e mai puternic decît o locomotivă: este atotputernic — 
însă, destul de îmbucurător, bun cu desăvîrşire. Am mai 
putea adăuga că Superman are aceste calități prin esenţă. 
Am putea merge încă şi mai departe: putem să-l facem 
ființă necesară. În combinaţie cu afirmaţia noastră că Su- 
perman este omniscient prin esență, aceasta înseamnă că 
faptul că o propoziție este adevărată este echivalent din 
punct de vedere logic cu faptul că este crezută de Super- 
man: iarba este verde necesarmente dacă şi numai dacă 
Superman crede că iarba este verde. 

Dacă am face toate acestea atunci desigur că afirma- 
ţia lui Dennett că teismul este ca supermanismul ar fi 
adevărată. De fapt, supermanismul (modificat în acest 
fel) ar fi pur şi simplu teism: „supermanismul” ar fi nu- 
mele particular al lui Dennett pentru teism, iar Super- 
man ar fi numele lui pentru Dumnezeu. Deci teismul 
seamănă desigur cu supermanismul, modificat astfel. Şi 
cred că putem face acelaşi lucru cu Monstrul Spaghe- 
telor Zburătoare, Inorogul Roz Invizibil, ceainicul lui 
Russell, Zîna Măseluţă şi altele din neamul lor. Desigur, 
pentru Dennett problema ar fi atunci că supermanismul 
şi analogii lui, fiind acum identici cu teismul, nu ar mai 
fi prosteşti. 

Richard Dawkins se plîngea cîndva că oponenții evo- 
luţionismului recurg uneori la un argumentul scepticis- 
mului personal: afirmă că teoria evoluționistă este falsă 
pentru că lor personal le vine foarte greu să o creadă. 
Dennett şi alții aduc acelaşi tip de argument al scepticis- 
mului personal împotriva teismului. Teismul li se pare 
greu de crezut, închipuit, irațional, demn de ridiculizare 
şi batjocură şi aşa mai departe. De obicei nu prezintă mo- 
tive (sau dacă aduc, ca Dawkins, sînt motive extraordinar 

de proaste); pur şi simplu li se pare greu de crezut. Desi- 
gur, este dreptul lor să procedeze astfel: trăim într-o ţară 
liberă. Dar de ce ar trebui ca noi ceilalți, cei cărora teismul 
li se pare de bun simţ şi cred de fapt în el, precum şi aceia 
dintre noi care sînt la granița dintre teism şi ateism sau 
naturalism -— de ce ar trebui să ne mişte ceea ce Dennett 
şi compania găsesc sau nu greu de crezut? Majoritatea 
vastă a populaţiei lumii găsesc teismul perfect rațional; 
de ce ar trebui să fie primii impresionați de cei din urmă? 

În ceea ce mă priveşte, pe mine nu mă impresionea- 
ză. De fapt asupra mea efectul este exact invers. Mie îmi 
vine foarte greu să cred că întreaga diversitate uluitoa- 
re a vieții pe pămînt, inclusiv creierul uman, ar fi luat 
ființă (aşa cum crede Dennett şi prietenii lui că au luat 
ei ființă) prin evoluţie neghidată. Nu găsesc în mod 
special greu de crezut că viaţa a luat ființă prin evo- 
luționism darwinian -— selecția naturală alegînd ceva 
de tipul mutaţiei genetice aleatorii; după cum am ar- 
gumentat mai devreme, Dumnezeu ar fi putut crea cu 
siguranță lumea vie folosind un astfel de proces. Ceea 
ce este incredibil este că minunile lumii vii au luat fiin- 
ță prin evoluţie neghidată. Cei care cred asta, dar apoi 
dau din mîini cu groază epistemică arogantă, ca reacţie 
la aşa-zisele excese epistemice ale teiştilor, sînt precum 
patronul unei case de toleranţă care se scandalizează la 
filmele interzise minorilor care rulează la cinematogra- 
ful de alături. 

II. Ideea periculoasă a lui Dennett 


În Darwin's Dangerous Idea, Dennett afirmă că există 
un conflict între teism şi teoria evoluționistă actuală*. 
Richard Dawkins e de aceeaşi părere; într-adevăr, sub- 
titlul cărţii lui The Blind Watchmaker este „Cum dovezi- 
le aduse de evoluţionism scot la iveală un univers fără 


proiectare” 


. Asupra acestui punct ei se înşeală; după 
cum au argumentat teologi conservatori creştini încă 
din secolul al nouăsprezecelea, nu există nici un con- 
flict aici *. Acum e îndeajuns de rău să comiţi o greşeală 
intelectuală gravă. Această greşeală, totuşi, are şi conse- 
cinţe practice: dăunează atît religiei, cât şi ştiinţei. Dă- 
uncază celei dintii pentru că aliniază prestigiul ştiinţei 
în formaţie de luptă împotriva credinței în Dumnezeu. 
Dar dăunează şi celei de-a doua. După cum s-a remar- 
cat deseori, mai puţin de jumătate din americani accep- 
tă teoria evoluționistă — cifrele ar putea fi chiar de doar 
douăzeci şi cinci de procente. Nici o altă teorie ştiinţifică 
- chiar şi cele din categoria grea precum mecanica cuan- 
tică şi relalivitatea — nu suscită o fracțiune din interesul 
publicului spre teoria evoluționistă. Acum de ce stau lu- 
crurile aşa? Americanii nu resping în mod obişnuit alte 
teze şliinţifice de bază, ca teoria relativității şi mecanica 
cuantică. Într-adevăr, e posibil să nu fi auzit prea multe 
despre aceste teorii; dar asta nu face decît să ne pună 
să ne întrebăm de ce evoluționismul, în contrast cu alte 
părţi centrale ale ştiinţei, ocupă un loc atît de predomi- 
nant în conştiinţa publicului. 

Răspunsul, desigur, e evident: este din cauza legăturii 
sau complicaţiei evoluţionismului cu religia. Evoluţionis- 
mul este asociat în mare măsură, în conştiinţa populară, 

cu naturalismul, cu un mod natuzralistic, antireligios de a 
privi lumea. Americanii tind să vadă evoluționismul ca 
inamicul religiei. Se datorează aceasta doar confuziei şi 
ignoranței fundamentaliste? Prea puţin. Au motive ex- 
celente să facă asta: corul de experți distinşi conduşi de 
Dawkins şi de Dennett care ne spun că, de fapt, universul 
nu este proiectat. Corul acesta nu se limitează să cînte 
laude evoluţiei darwiniste: ne spun că, potrivit teoriei 
evoluționiste, nici Dumnezeu, nici oricare alt agent nu a 
proiectat sau creat lumea vie. Dar desigur că aceasta con- 
trazice clar o dogmă centrală şi care nu se poate dezbate 
în religiile teiste, potrivit căreia Dumnezeu a proiectat și 
creat cu adevărat lumea, inclusiv lumea vie. Dacă aceşti 
experți au într-adevăr dreptate (şi, devreme ce sînt ex- 
perţi, nu e cu totul absurd să crezi că au dreptate), atunci 
evoluționismul este profund incompatibil cu religia teis- 
tă, fie ca creştină, iudaică sau musulmană. 

Acum 0 majoritate consistentă a americanilor este 
creştină şi mult mai mulţi (undeva la 88 sau 90 procente, 
în funcţie de statistica agreată) cred în Dumnezeu. Mai 
mult, mulţi dintre aceşti credincioşi au o tendinţă mai ac- 
centuată să accepte mai degrabă credinţa teistă decit ide- 
ea că toată lumea vie a luat ființă prin evoluție neghidată. 
Această a doua idee nu e uşor de digerat: potrivit laurea- 
tului Nobel, Francis Crick, fără să fie el însuşi credincios, 
„biologii trebuie să-şi amintească constant că ceea ce văd 
ei nu a fost proiectat, ci mai degrabă a evoluat”?. În mă- 
sura în care oamenii au asociat evoluționismul cu natu- 
ralismul, aşadar, au o suspiciune lesne de înțeles față de 
evoluționism — mai ales pentru că dovezile ştiinţifice pen- 
tru evoluţionism neghidat (în contrast cu evoluționism 
simpliciter) par să fie de la insuficiente pînă la inexistente. 

Avînd în vedere această presupusă legătură dintre 
evoluționism și naturalism, în plus, e de înţeles faptul că 
mulți americani sînt reticenţi ca evoluționismul să li se 
predea copiilor în școlile publice, școli pentru susținerea 
cărora ei înșiși plătesc taxele. Protestanţii nu vor să le fie 
predată în școli doctrina catolică, iar creștinii nu vor să le 
fie predat islamismul; dar distanţa dintre naturalism și 
credinţa teistă, fie ea catolică sau protestantă, musulma- 
nă sau iudaică, este imens mai mare decît distanța dintre 
catolici şi protestanți sau, de altfel, dintre creștini și mu- 
sulmani. Creștinii, evreii și musulmanii concură în cre- 
dinţa în Dumnezeu; naturalismul e în opoziție absolută 
față de aceste religii teiste; iar evoluționismul este văzut 
în mare măsură ca stîlp în templul naturalismului. Asoci- 
erea evoluționismului cu naturalismul este rădăcina evi- 
dentă a aversiunii larg răspîndite, în Statele Unite, față de 
teoria evoluţionismului. În măsura în care Dennett și alţii 
proclamă conflictul dintre teoria evoluționistă şi credința 
teistă, ci exacerbează scepticismul fată de evoluționism — 
scepticism care se revarsă asupra şliinței însăşi, cu conse- 
cințe previzibile asupra sprijinului societății pentru ştiin- 
ță. Sănătatea şi bunăstarea ştiinţei este deci afectată prin 
promovarea acestor mituri, pînă într-atit încât teoria evo- 
luționistă actuală este în conflict cu religia teistă. Desigur, 
acesta nu e un motiv serios pentru cei care cred în aceste 
mituri să înceteze să le promoveze. Ceea ce înseamnă, to- 
tuşi, că există un motiv foarte întemeiat să le demascăm 
ca fiind, de fapt, mituri: răul pe care îl fac ştiinţei. 

III. Naturalism 


Termenul naturalism este folosit cu multe sensuri dife- 
rite. În ce scrisesem la început, îl definisem în felul urmă- 
tor: naturalismul este viziunea conform căreia nu există o 
persoană ca Dumnezeu sau cineva ca Dumnezeu. Vreau 
să argumentez împotriva naturalismului înțeles astfel. 
În ciuda celor spuse de Dennett, în plus, naturalismul cu 
acest înțeles nu este asumat în mod evident nici în ştiin- 
ță, nici în curţile de judecată. În ştiinţă, presupunem că 
Dumnezeu nu va interveni după bunul său plac în expe- 
rimentele noastre. Acelaşi lucru este valabil în viața de zi 
cu zi: mă caţăr pe o stîncă şi mă întind să caut o priză; nu 
stau în dubii dacă Dumnezeu va transforma cumva pri- 
za respectivă într-un jeleu exact cînd o voi atinge. ]. B. S. 
Haldane pare să creadă că această afirmaţie echivalează 
cu ateismul. Dar de ce să crezi aşa ceva? Nu poţi să crezi 
în Dumnezeu, într-un Dumnezeu care poate acționa în 
lume, şi să afirmi în acelaşi timp că Dumnezeu nu ar in- 
terveni arbitrar în experimente? Un procent consistent de 
40 % dintre oamenii de ştiinţă cred în Dumnezeu şi cred 
că acesta poate acționa în lume; fără îndoială că presupun 
şi că Dumnezeu nu ar interveni arbitrar în experimentele 
lor. Potrivit unei legende, Galileo a lăsat să cadă ghiulele 
de tun de greutăți diferite din turnul din Pisa ca să testeze 
teoria lui Aristotel că obiectele grele cad mai repede decât 
cele uşoare. Istoricii ne spun că legenda e neadevărată: 
probabil că Giambattista BenedettiX*"! a făcut experimen- 


XXII Giambattista Benedetti (1530-1590), fizician, matematician 
şi filosof italian. În domeniul fizicii s-a ocupat de studiul căderii 
corpurilor grele, mişcarea proiectilelor şi compunerea cîmpuri- 
lor de forţă (n.tr.). 

tul respectiv. Nu contează; oricine l-a făcut, fără îndoială 
că a presupus că Dumnezeu n-ar ajusta după bunul său 
plac ritmul căderii. 

Dar de aici pînă la ateism sau naturalism e cale lun- 
gă“. Haldane pare să fie de părere că onestitatea intelec- 
tuală îi cere să fie ateu (avînd în vedere că presupune că 
Dumnezeu nu ar interveni în experimentele lui); din cîte 
văd, e ca şi cum aş fi de părere că onestitatea intelectuală 
îmi cere să neg existenţa copiilor mei, dat fiind că pre- 
supun că ei nu-mi vor da foc la casă. Există o diferență 
enormă între ateism şi presupunerea că Dumnezeu nu 
va interveni în experimentele mele. (Sau ar trebui sa pre- 
supunem că ce avem aici este un argument cu totul nou 
pentru ateism? „Dacă ar exista o persoană precum Dum- 
nezeu, mi-ar putea strica experimentul; nimic nu-mi poa- 
te strica experimentul; deci...”.) 

Cît se poate de adevăral, unul din felurile în care 
toismul creştin este ospitalier cu ştiinţa, unul dintre 
motivele pentru care ştiinţa empirică modernă a luat fi- 
inţă şi a înflorit în vestul creştin, este presupunerea că 
Dumnezeu controlează natura şi nu acţionează arbitrar. 
Potrivit teismului creştin, iudaic, şi a unor versiuni de 
teism islamic, Dumnezeu ne-a creat pe noi, fiinţele uma- 
ne, după chipul şi asemănarea sa. Pentru scopul discu- 
ției de față, putem să înţelegem că aceasta înseamnă că 
ne-a creat creaturi raționale, creaturi care seamănă cu el 
prin faptul că au capacitatea de a cunoaşte lucruri im- 
portante despre noi înşine, despre mediul nostru şi des- 
pre însuşi Dumnezeu. Chipul divin include şi mai mult: 
include un simț al moralității, înțelegerea a ce e drept 
şi ce e greşit şi capacitatea de a-l cunoaşte şi iubi pe 
Dumnezeu. Însă o parte centrală şi crucială a chipului 

divin din noi, ființele umane, este capacitatea noastră de 
a avea o cunoaştere utilă şi importantă despre noi înşi- 
ne şi despre lumea noastră. Evident, capacitatea noastră 
de a face ştiinţă este o parte extrem de importantă din 
asemănarea cu divinul, cu acest înțeles. Dumnezeu ne-a 
creat atît pe noi, cât şi lumea noastră, şi le-a creat în aşa 
fel încît prima poate şti multe despre a doua. Dar asta 
implică faptul că Dumnezeu nu ar sta arbitrar în calea 
obţinerii unei astfel de cunoaşteri — stricîndu-ne experi- 
mentele, de exemplu, după bunul său plac. Iar aceasta, 
contrar lui Dennett şi Haldane, arată cât de eronată este 
sugestia că ştiinţa implică ateism sau naturalism. 
Desigur, fidelitatea şi faptul că ne putem încrede în 
Dumnezeu în acest sens nu înseamnă că el nu acţionează 
niciodată în moduri diferite de cursul firesc al lucrurilor: 
nu înscamnă, de exemplu, că nu se întîmplă niciodată 
minuni. Unii oameni par să creadă că ocurența minuni- 
lor, dacă presupunem că s-au întîmplat, ar merge cum- 
va în răspăr cu ştiinţa — probabil pentru că minunile ar 
încălca legile promulgate de ştiinţă. Nu am loc aici să 
abordez acest subiect cum se cuvine“!, dar şi în acest caz 
avem o eroare. Ce e important în acest punct este că le- 
gile sau principiile ştiinţei sînt de obicei enunțate pen- 
tru sisteme închise, sisteme care sînt închise la influențe 
cauzale exterioare, deci: „Acesta este principiul de con- 
servare pentru impulsul linear: cînd nici o forță externă re- 
zultantă nu acționează asupra unui sistem, impulsul total al 
sistemului rămîne constant ca mărime şi direcţie”!?. lar 
principul conservării energiei afirmă că „energia internă 
a unui sistem izolat rămîne constantă. Aceasta este cea 
mai generală enunţare a principiului conservării energi- 
ei”45. Să presupunem însă că Dumnezeu a creat în chip 

de minune un cal matur în interiorul sediului Asociaţiei 
Americane pentru Dezvoltarea Ştiinţei: orice sistem care 
ar conţine acel sediu nu ar fi închis, evident, din punct de 
vedere cauzal; de aceea principiile anterioare nu ar putea 
fi aplicate în acel caz. 


IV. AEÎN 


În încheiere, revin încă o dată la AEÎN, argumentul 
evoluționist împotriva naturalismului. Dennett şi alți 
Luminaţi** par să fie de părere că naturaliştii pot res- 
pinge acest argument ignorîndu-l în principiu, anunţînd 
într-una sau două replici afectate (sau condescendente) 
că ci nu sînt convinşi de concluzie. Nu mă-ndoiesc că nu 
sînt convinşi, dar nu aşa se respinge un argument“. Ne- 
am putea aştepta poate ca Obscurii să continue în nota 
asta; dar de la Luminaţi așteptările sînt mai mari. 

O premisă centrală a argumentului (vezi mai sus 
Pp.:31) este că probabilitatea ca facultăţile noastre cogni- 
tive să fie de încredere, date fiind naturalismul şi evo- 
luționismul, este mică: P(F/N&E) este mică. Voi încheia 
spunînd cîteva lucruri în plus despre argumentul pentru 
această premisă, care este probabil premisa centrală a în- 
tregii argumentării. 

În primul rînd, desigur, eu nu afirm în nici un fel că 
facultăţile noastre cognitive nu sînt de încredere, sau că 
ar putea fi. Cred, desigur, în facultăţile noastre cogniti- 


XXIV În text Bright movement: mişcare socială, înființată în 2003, 
care promovează înțelegerea nereligioasă şi nespirituală a lumii. 
Richard Dawkins şi Daniel Dennett sînt membri ai mişcării Bri- 


ght (n.tr.). 

ve — percepția memoriei, intuiţia a priori, înțelegerea lui 
Reid**', prin care ştim ce gîndesc şi ce simt ceilalți — cred 
într-adevăr că aceste facultăți sînt de încredere. Asta nu 
înseamnă că noi nu avem niciodată credinţe false: evi- 
dent că avem de multe ori. Şi nici nu înseamnă că nu exis- 
tă spaţii în care sîntem pasibil de iluzii cognitive de vre- 
un fel sau altul: unii susțin, de exemplu, că facem foarte 
uşor greşeli cînd facem judecăţi de probabilitate. (Chiar 
şi acolo, desigur, cei care fac această afirmaţie cred că ei 
sînt capabili să facă judecăţile de probabilitate relevant 
corecte.) Mai mult, nu e uşor să poţi avea opinii juste în 
privinţa unor subiecte diverse; e nevoie de disciplină şi 
pregătire. 

În al doilea rînd, nu neg faptul că noi şi facultățile 
noastre cognitive am luat fiinţă prin evoluție — selecția 
naturală alegînd mutaţiile genetice aleatorii, de exemplu. 
Ca orice alt teist, nu cred că am luat ființă prin evoluţie 
neghidată; dar aceasta e cu totul altă chestiune. 

Ceea ce susțin, însă, este că, în această primă premisă 
crucială, probabilitatea condițională ca facultăţile noas- 
tre să fie de încredere, date fiind naturalismul şi evoluți- 
onismul, este mică. (După cum am spus mai devreme, 
includ în naturalism şi materialismul referitor la ființele 
umane.) Argumentul este direct. După cum am spus în 
expunerea mea inițială, dacă materialismul este adevă- 
rat, o credinţă ar fi o structură neurofiziologică de un 
anumit tip - un grup de neuroni legaţi într-un anumit 
fel. Această credinţă ar avea două feluri de proprietăți: 
proprietăţi neurofiziologice (proprietăți NF) şi o propri- 


*XY În text Reid's sympathy: referință la Thomas Reid (1710 — 1796) 
care se întreba cum se face că sîntem conştienţi de sentimentele, 
credinţele şi gîndirea semenilor noştri (n.tr.). 

etate de conținut: credința va fi credința că p pentru o 
propoziție anume p, caz în care p va fi conținutul propo- 
zițional al credinţei. Proprietățile NE sînt proprietăți fi- 
zice; proprietatea de a avea un conţinut propozițional de 
un tip sau altul este o proprietate mentală. Materialiştii 
susțin că proprietățile mentale sînt identice cu propri- 
ctățile fizice (materialismul reductiv) sau că proprietă- 
țile mentale sînt determinate de proprietăți fizice, prin 
faptul că pentru fiecare proprietate mentală M există o 
proprietate fizică F astfel încît, dacă o structură are £, 
are cu necesitate şi M. Aici necesitatea poate fi fie larg 
logică, fie cauzală. 

Pe de altă parte, proprietățile NF ale unei credinţe pot 
cauza un comportament — adaptabil sau maladaptabil, în 
funcţie de caz. Selecţia naturală alege în favoarea com- 
portamentului adaptabil şi împotriva comportamentului 
maladaptabil. Cînd face acest lucru selectează de aseme- 
nea în favoarea ncurofiziologici adaptabil: selectează în 
favoarea proprietăților NI: care cauzează comportament 
maladaptabil. lar conținutul propozițional al unei cre- 
dinţe este determinat de aceste proprietăţi NE. În expu- 
nerea mea de la început am sugerat să ne gîndim la o altă 
populaţie de creaturi pentru care N şi E ar funcţiona: am 
putea presupune că proprietățile NE ale credințelor lor 
sînt adaptabil. 

Dar ce să spunem despre ndevărul acelor credințe? 
Ştim că (împreună, desigur, cu ceea ce face o credință 
adevărată [sau falsă] este că are un conţinut propoziți- 
onal adevărat [sau fals]) conținutul credințelor lor este 
determinat de proprietățile NEF ale acelei credințe. Un 
conținut propozițional dat este cauzat sau determinat 
de un set dat de proprietăți NF. Ceea ce selectează evo- 

luția este în favoarea comportamentului adaptabil şi 
proprietăților adaptabile; dar, în ceea ce priveşte con- 
ținutul propozițional, aceasta este determinat de un set 
dat de proprietăţi NF adaptabile, iar evoluția nu trebuie 
decît să ia la întîmplare (nu că nu i-ar plăcea). Evolu- 
ţia trebuie să accepte conținutul propozițional care este 
determinat de anumitele proprietăți NF în discuție. lar 
miezul chestiunii este că pentru adaptabilitatea acelor 
proprietăți NF nu contează dacă conținutul propoziţi- 
onal pe care îl determină este adevărat sau fals. Acele 
proprietăți NF cauzează comportament adaptabil; toto- 
dată determină conţinutul propozițional al credințelor, 
dar nu avem nici un motiv să considerăm adevărat con- 
ținutul credinţei. Dacă e adevărat, bine; dar dacă e fals, 
la fel de bine. 

Uitaţi o obiecţie: n-ar trebui să fie adevărat conţinu- 
tul propozițional pentru ca organismul să se compor- 
te adecvat? Să presupunem că este fals conţinutul unei 
credințe asociat cu un set dat de proprietăți NE: nu ar 
duce aceasta la comportament maladaptabil? Să presu- 
punem că una dintre acele creaturi crede că ciupercile 
amanite (care sînt otrăvitoare) sînt bune de mîncat: n-ar 
duce asta la un comportament incompatibil cu supra- 
viețuirea? N-ar trebui deci să postulăm credințe adevă- 
rate de partea acelor creaturi pentru a explica acțiunea 
lor adaptabilă? 

Nicidecum. Gîndiţi-vă la o broască care stă pe o frun- 
ză de nufăr: o muscă trece bizîind pe lîngă ea, broasca 
scoate brusc limba şi înhaţă musca. Contează ce crede 
broasca atunci, dacă broaştele au credințe cu adevărat? 
Clar că nu: ceea ce contează este comportamentul broaş- 
tei şi neurofiziologia care cauzează acel comportament. 

Desigur, ceva din broască înregistrează sau semnalează 
apropierea muştei, distanța dintre muscă şi broască, vi- 
teza muştei, şi aşa mai departe; iar aceste ceva-uri sînt 
constituenți ai cauzei pentru care broasca prinde musca. 
Aceste structuri se pot numi indicatori. Pentru ca sa fie 
adaptabil comportamentul broaştei, ca să prindă musca, 
este necesar să existe indicatori şi este necesar ca ei să in- 
dice exact. Dar nici una dintre acestea nu implică credință. 
Broasca nu trebuie să creadă că musca este la o distanță 
sau alta depărtare, că zboară cu vreo viteză sau alta, şi 
aşa mai departe; nu trebuie nici măcar să fie convinsă că 
se află o muscă în preajmă. 

În acelaşi fel, există indicatori şi în corpul omenesc, 
diferite structuri care semnalează sau înregistrează di- 
ferite stări de lucruri din corp şi cauzează reacţii cores- 
punzătoare. Părţi ale sistemului imunitar ar putea în- 
regislra prezenţa corpurilor străine, probabil microbi 
implicaţi într-o infecţie; asta ar cauza un răspuns pro- 
iectat să distrugă agenţii invazivi. Dar, desigur, nici sis- 
tomul imunitar, nici oricare parte a lui, nici persoana a 
cărui corp e în discuţie nu trebuic să creadă că i-a fost 
invadat corpul de microbi care cauzează infecţii. Există 
structuri care înregistrează prezența infecției şi cauzea- 
ză febră (anticorpii îşi pot face treaba mai bine la o tem- 
peratură mai înaltă); din nou, nimic din zonă — sistemul 
imunitar, anticorpii, persoana care suportă infecția — nu 
trebuie să-şi formeze vreo credinţă. Ba chiar e posibil ca 
persoana în discuţie sa fie convinsă că el sau ea nu are 
nici o infecţie. 

Comportamentul adaptabil are nevoie de indicatori 
exacți: broasca va prinde musca numai dacă indicatorii 
relevanți din broască indică exact. Explicația compor- 

tamentului adaptabil al broaştei este că indicatorii rele- 
vanţi înregistrează exact stările de lucruri relevante. Dar, 
după cum tocmai am văzut, desigur, indicarea nu este 
credinţă. lar dacă indicarea funcționează corespunzător, 
nu contează ce crede organismul în discuție. Nu trebuie 
să postulăm credințe adevărate pentru broască ca să ex- 
plicăm comportamentul ei adaptabil: ceea ce se cere nu e 
decît indicare exactă; iar indicarea exactă nu trebuie să fie 
însoțită de credință adevărată. Atîta timp cît semnalarea 
este exactă, conţinutul credinței poate fi orice, oricum. 
Deci obiecția aceasta la argument cade. 

În concluzie, în zona pe care am cercetat-o, nu există 
nici un conflict între credinţa creștină şi ştiinţă. Credinţa 
creştină şi ştiinţa evoluționistă sînt cu totul compatibile. 
În plus, perpetuarea mitului cum că ar exista un con- 
flict este dăunător atît religiei, cît şi ştiinţei. Cert este că 
credința teistă, cu învățătura ei despre crearea ființelor 
umane de către Dumnezeu după chipul şi asemănarea 
lui, este prielnică şi receptivă în cel mai mare grad față 
de ştiinţă. Pe de altă parte, există un conflict între natura- 
lism şi ştiinţă, prin faptul că nu poți accepta rațional atît 
naturalismul, cît şi evoluționismul. Evoluţionismul însă 
este unul dintre stilpii ştiinţei contemporane; de aceea 
există un conflict adînc între naturalism şi ştiinţă. Mai 
mult chiar, nu există motive întemeiate pentru a accepta 
sau crede în naturalism; şi sînt motive puternice, inclu- 
siv argumentul evoluționist împotriva naturalismului, 
pentru a-l respinge. Naturalismul, aşadar, este falimen- 
tar din punct de vedere intelectual. Dacă numai atît pot 
face Luminaţii, cred că voi rămîne loial Obscurilor*. 

Cristopher Hitchens (University of Toronto, confe- 
rință, 2009). 


Pentru un exemplu deosebit de ieșit din comun 
vezi Daniel Dennett, Darvin's Dangerous Idea (New 
York: Touchstone, 1995), 164. 


Sînt feluri în care Superman nu este similar lui 
Dumnezeu. Supermanismul este de asemenea dife- 
rit şi de teism, credinţa în Dumnezeu. De exemplu, 
există un număr de argumente rezonabil bune în 
favoarea existenței lui Dumnezeu; din cîte am auzit 
eu în ultima vreme, nu a fost niciunul în favoarea 
existenței lui Superman. Mulţi acceptă teismul; pu- 
țin probabil că cineva ar accepta Supermanismul. 


„Un impersonal, negînditor, robotic, fragment mă- 
runt lipsit de rațiune este fundamentul esenţial al 
tuturor acțiunilor şi, prin urmare, a înțelesurilor şi 
a conștiinței în univers”. Dennett, Darwin's Dange- 
rous Idea, 203. 


Richard Dawkins, The Blind Watchmaker (New 
York: W. W. Norton & Co., Inc., 1986) [Richard 
Dawkins, Ceasornicarul Orb, traducere de Simona 
Mudava (Bucureşti: Humanitas, 2009)]. 


Așa cum Dennett pare a recunoaște în răspunsul 
lui anterior (p.41) în fața poziție mele inițiale. 

44 


Francis Crick, What Mad Pursuit: A Personal View of Sci- 
entific Discovery (New York: Basic Books, 1988), 138. 


Ar putea să fie mai apropiat de ceea ce e numit cel 
mai adesea naturalism metodologic, dar cu siguran- 
ță că nu naturalismul metodologic este cel discutat 
aici. 


Vezi însă Alvin Plantinga, "What is “Interventi- 
on'?”, Theology and Science, 6: 369-401. 


Francis W. Sears și Mark W. Zemansky, University 
Physics (Boston: Addison-Wesley, 1963), 186 (cu 
sublinierea mea). 


Sears și Zemansky, University Physics, 415 (cu sub- 
linierea mea). 


Vezi, in contrast, pentru un răspuns ponderat 
și responsabil dat de un non-teist pentru AEÎN, 
răspunsul lui Michael Tooley în Alvin Plantinga 
şi Michael Tooley, Knowledge of Cod (Oxford, UK: 
Blackwell, 2008) 184 și următoarele; vezi și eseurile 
în James Beilby, Naturalism Defeated? (Ithaca, NY: 
Cornell University Press, 2002). 


Mulţumirile mele lui Brian Boeninger, Kenny Boy- 
ce, Nate King, Marcin Iwanicki și Anne Peterson 

6 
NU E NEVOIE DE MINUNI 


Daniel C. Dennett 


Potrivit unei poveşti spuse şi răspuse, un inginer aero- 
nautic a dovedit cîndva pe bază de principii elementare 
că bondarii pur şi simplu nu pot zbura. Argumentul lui 
Plantinga“* mi-a reamintit de legenda asta, cu pretenţia 
de a dovedi că naturalismul se auto-infirmă: că agenţii 
epistemici care au fost produşi (doar) de evoluţie prin 
selecție naturală n-ar avea, tocmai prin modesta lor des- 
cendenţă, nici o justificare să se încreadă în propria lor 
judecată. Nu cred că inginerul aeronautic încerca să de- 
monstreze că zborul bondarului este o minune (deşi ar 
putea fi, cu siguranţă — e posibil logic, cum le place mult 
să spună anumitor filosofi!). Presupun că intenţia era să 
demonstreze neajunsurile principiilor aeronautice folosi- 
te: „Ceva trebuie să fie în neregulă cu argumentul meu, 
pentru că bondarul a luat-o din loc!” Plantinga, dimpotri- 
vă, vrea totuşi să-şi folosească argumentul ca să demon- 
streze că abilitatea noastră manifestă ca urmăritori de 

adevăr — capacitatea noastră, a oamenilor de ştiinţă, de 
a zbura, am putea spune — este temeiul pentru a crede că 
trebuie să se fi întîmplat o minune. Potrivit argumentului 
lui Plantinga, un Creator Inteligent a pus mîna (bine, nu 
o mînă propriu-zisă, ci un fel de ghiont divin) în evoluţia 
noastră, pentru că abilitatea de felul celei pe care o etalăm 
nu. ar fi putut altminteri exista. Pare că asta e încercarea 
lui de a consolida argumentul uitat al lui Michael Behe, 
de la complexitatea ireductibilă cu propria lui versiune, 
prin înlocuirea flagelului bacterian cu abilitatea cognitivă 
umană. 

Argumentul este indirect. Ultima propoziţie din eseul 
de început al lui Plantinga este „adevăratul conflict este 
între evoluţionism, piatra de temelie a ştiinţei contempo- 
rane, şi naturalisnr” (p.21). Ideea lui este că, dacă selec- 
ţia naturală neghidată nu ne-ar putea da temei pentru a 
ne încrede în abilitățile noastre cognitive, iar abilitatea 
noastră cognitivă este la fel de evidentă precum zborul 
bondarului, atunci se presupune că sîntem constrinşi să 
ne abandonăm naturalismul şi să îi acordăm un rol lui 
Dumnezeu în faptul că a binevoit să ne dea nouă această 
abilitate cognitivă. Nu există nici o îndoială în pîndirea 
lui Plantinga că noi, fiinţele umane, putem discerne ade- 
vărul şi că ştim că facem asta şi, într-adevăr, e un fapt 
asumat de toate părțile prin însăşi activitatea de a ne an- 
gaja într-o cercetare rațională. De ce i-am dedica timp şi 
energie dacă n-am crede că am fi capabili să o facem?” 
Unul, deci, trebuie să cedeze: fie naturalismul, fie argu- 
mentul lui Plantinga. 

Plantinga pare să fie de părere că el a arătat primul 
că în biologia evoluționistă (minus naturalism) este loc 
pentru ipoteza că un Dumnezeu teist a intervenit, iar 

în al doilea rînd că Dumnezeu trebuie să fi profitat de 
spațiul acesta, intervenind în momente oportune în is- 
toria noastră evolutivă şi ajustînd procesele care ne-au 
dat capacitatea de a face ştiinţă (şi, desigur, de a-l adora 
pe creatorul nostru). Un proces evolutiv fără scop, ne- 
ghidat, pur şi simplu nu ar fi putut ajunge la aceleaşi 
rezultate. 

Cu alte cuvinte, Plantinga a vrut să arate că ştiinţa şi 
religia nu sînt doar compatibile: ştiinţa depinde de teism 
pentru a-i gira încrederea epistemică în sine. Dacă singu- 
rele creaturi analizate ar fi, să spunem, melcii, broaştele 
şi delfinii, dinspre toate părțile s-ar susţine afirmaţia că 
talentele epistemice care le-au fost oferite de către selec- 
ţia naturală sînt prea brute şi prea practice ca să le con- 
fere viziuni ştiinţifice de încredere. Dar, spre deosebire 
de aceste animale mai simple, noi ne multiplicăm talen- 
tele epistemice prin ordine de magnitudine, mulțumită 
evoluţiei culturale şi distribuţiei metodelor, uneltelor şi 
perspectivelor pe care le face posibile. După cum s-a ex- 
primat cîndva Bo Dahlbom,**"! „Nu poţi face cine ştie ce 
tîmplărie cu mîinile goale şi nu poți gîndi mare lucru cu 
creierul gol”%. Creierele noastre nu sînt nici pe departe 
goale. Ne-am dezvoltat şi am dovedit capacitatea de a fi 
de încredere a zeci de extensii prostetice ale înzestrărilor 
noastre cognitive native. Abilitatea noastră de a desco- 
peri faptele şi de a avea motive întemeiate să credem că 
am făcut asta, este explicabilă fără a apela la geniu inex- 
plicabil sau ireductibil, minţi imateriale, sau o mînă de 


XXYI Bo Dahlbom (n. 1949) este profesor de informatică la 


Chalmers University of Technology şi University of Goteborg 
în Suedia. Este editorul cărţii: Dennett and his Critics (Oxford: 
Blackwell, 1995) (n.tr.). 

ajutor divină. Trecerea de la hominid inteligent la Homo 
sapiens care stăpîneşte limbajul şi la om de ştiinţă este o 
trecere pe care de-abia începem să o descoperim, deci 
încă nu putem dovedi că nu s-au petrecut minuni pe par- 
curs, dar povara dovezii stă de partea cealaltă. Să încerce 
Plantinga, precum Behe, să ne arate complexitatea ire- 
ductibilă din minţile noastre care n-ar fi fost cu putinţă să 
rezulte prin evoluţie (prin evoluţie genetică şi culturală). 
Va descoperi, aşa cum a făcut-o şi Behe, că incapacitatea 
lui de a-şi imagina cum e cu putință nu e acelaşi lucru 
ca dovada că e imposibil”. Richard Dawkins îl numeşte 
Argumentul din scepticism personal şi e o eroare logică 
evidentă. 

Am arătat că argumentul lui Plantinga se bazează de 
o premisă falsă, aşa că putem continua să ne ocupăm de 
ştiinţa noastră naturalist evoluționistă fără minuni. Fără 
îndoială că avem unele limitări în ceea ce putem înțelege, 
şi cu siguranţă că sînt multe fapte dincolo de orizontul 
nostru pentru totdeauna, dar aceasta nu arată că există 
vreo lipsă fatală, vreun păcat epistemologic originar care 
ne schilodesc încercările de a cunoaşte, ci numai că sîn- 


tem creaturi finite, cu o istorie evoluţionară finită. 


NOTE 


46 Povestea pare să aibă ceva rădăcini în realitate, 
deşi a fost transformată prin repovestiri, o memă 
cu o istorie destul de aparte, de prin anii 1930, cînd 
August Magnan, un entomolog francez faimos şi 
asistentul lui de laborator, M. Saint-Lague, au efec- 

48 

tuat calculele inginereşti, după cum este relatat în 
cartea lui Magnan, Les Vols des Insects (Paris: Her- 
mann, 1934). Magnan şi-a dat seama desigur că era 
o reductio a gîndirii curente în ingineria aeronauti- 
că. Vezi şi John McMasters, 1989, „The Flight of the 
Bumblebee and Related Myths of Entomological 
Engineering”, American Scientist, 77: 164-68. 


Roger Wertheimer a dezvoltat această idee în car- 
tea lui The Significance of Sense (Ithaca: Cornell Uni- 
versity Press, 1974), 110-11. 


Bo Dahlbom (nepublicat). 


În expunerea lui Behe despre gîndacul bombardi- 
er (Darwin's Black Box, New York: Free Press 1996, 
35-36), şi în speculaţiile lui despre cum ar fi putut 
evolua diferite tipuri de flagellum (65-66) propune 
scenarii posibile interesante şi admite că „singu- 
ra concluzie pe care o putem trage în acest punct 
este că e posibil ca evoluţia darwinistă să fi avut 
loc” (36). Şi, după cum admite el însuşi, „răspun- 
sul frustrant este că nu ne putem pronunța” (41). 
La sfîrşit, spune el, consideră „extrem de neverosi- 
mil” să mai apară în viitor expuneri evoluționiste 
asupra acestor fenomene. Aceasta este o mărturi- 
sire autobiografică, nu o demonstraţie ştiinţifică. 
(Şi, după cum au arătat oamenii de ştiinţă, scep- 
ticismul lui Behe nu este împărtăşit, de vreme ce 
există o abundență de dovezi privitoare la cum (şi 
cînd, şi de ce) au evoluat de fapt aceste caracteris- 
tici aparent „ireductibil de complexe”). 

CINE ARE DREPTATE ? 
(POSTEFAŢĂ) 


Mircea Flonta 


Textele reunite în această carte sînt contribuţii la 
ampla discuție privitoare la relația dintre cunoaşterea 
ştiinţifică şi credința religioasă. Mai precis, ele sînt con- 
tribuţii ce se referă la o temă centrală a acestei discuţii, 
cea a relației dintre ştiinţa darwiniană a evoluţiei vieții 
şi religia teistă. Această temă a constituit obiectul unei 
controverse, care a început acum un secol şi jumătate, 
după apariția Originii speciilor a lui Charles Darwin. 
Consideraţiile ce urmează reprezintă o postfață, şi nu 
o prefață. Ele sînt destinate celor care au citit schimbul 
de replici, pe această temă, dintre cunoscuţii filosofi 
americani Alvin Plantinga şi Daniel Dennett. Nu cred, 
desigur, că cititorii vor fi mai interesaţi de opiniile mele 
decît de cele spuse de cei doi protagonişti ai acestei dez- 
bateri. Sper, totuşi, că unii dintre ei ar putea fi curioşi 
să-şi confrunte propriile impresii de lectură cu modul 
cum văd eu lucrurile. 

Confruntarea de față este cea dintre un autor cunoscut 
pentru ataşamentul său ferm, permanent reafirmat, față 

de învăţătura creştină, şi un altul care nu ascunde că este 
ateu. Prima observaţie, o observaţie ce oferă o indicație, 
cu privire la orientarea generală a reflecţiilor şi precizări- 
lor mele, este aceea că de aici nu rezultă în mod necesar 
că punctele lor de vedere asupra relaţiei dintre rezultate- 
le cercetării evoluţiei vieţuitoarelor pe planeta noastră şi 
credința religioasă creştină trebuie să fie incompatibile. 
După cum voi încerca să arăt, ne-am putea închipui un 
credincios şi un ateu care ajung, în această privinţă, la 
puncte de vedere convergente. Asta s-ar putea întîmpla 
însă numai dacă, pentru ei, a fi credincios sau nu ar în- 
semna altceva decit înseamnă pentru Plantinga sau pen- 
tru Dennett. 

În primul text al lui Plantinga, cel care deschide dis- 
cuția, se precizează că obiectul ei va fi limitat la analiza 
relaţiei dintre ştiinţa darwiniană a naturii şi religia teis- 
tă (cu referire la religia creştină, dar cu relevanţă pentru 
multe versiuni ale iudaismului şi islamismului). Plantin- 
pa îşi propune să argumenteze, în principal, trei teze. Pri- 
ma: ştiinţa darwiniană şi religia teistă nu sînt incompa- 
tibile. A doua: chiar dacă ele ar fi incompatibile, asta nu 
ar submina credinţa teistă. A treia: negarea existenței lui 
Dumnezeu (ceea ce Plantinga numeşte naturalism) este 
incompatibilă cu ştiinţa evoluţiei speciei. Voi prezenta şi 
discuta pe rînd aceste trei teze. 

Plantinga afirmă că nu există o incompatibilitate 
între ideea că atît lumea ca întreg, cît şi ființele vii, au 
fost create de Dumnezeu şi afirmarea originii comune 
a tuturor ființelor vii, precum şi acceptarea explicaţiei 
darwiniene a evoluţiei. Mi se pare că există bune te- 
meiuri ce susțin această teză. Ca şi orice ştiinţă, ştiinţa 
darwiniană formulează enunțuri care sînt sub controlul 

faptelor, adică enunțuri ce pot fi confirmate sau infirma- 
te prin experienţă. Credinţa că lumea a fost creată, ca şi 
negarea creaţiei lumii de altfel, nu sînt însă afirmaţii de 
acest gen. Ele se referă la realități transcendente. Sînt 
afirmații pe care, nu numai constatările actuale cu pri- 
vire la fapte, dar şi orice constatări posibile, nu le pot 
nici susține, nici contrazice. Aderenţa la asemenea afir- 
mații, ca şi respingerea lor, exprimă credințe personale. 
Precum multe alte enunțuri despre ceea ce este absolut, 
transcendent, care au fost formulate de-a lungul tim- 
pului de filosofi şi teologi, susținerea creaţiei lumii din 
nimic sau a creaţiei ființelor vii nu poate să primească o 
întemeiere obiectivă, din rațiuni de ordin principial. Şi 
anume, deoarece domeniul în care ideile noastre pot că- 
păta o asemenea întemeiere este limitat la enunțurile in- 
tersubiectiv controlabile, acele enunțuri care întrunesc 
consensul tuturor celor competenţi şi oneşti. De cîte ori 
se referă la rcalitate, asemenea enunțuri sînt cele ce pot 
fi confruntate cu constatările despre fapte. În concluzie, 
prima teză a lui Plantinga este o teză care va fi acceptată 
de orice persoană care a ajuns la o înțelegere adecvată a 
naturii şi spiritului gîndirii ştiinţifice. Din această cate- 
gorie nu fac parte, desigur, cei care cred că este posibilă 
o fundamentare științifică a ateismului, a negării exis- 
tenţei lui Dumnezeu şi a creaţiei. A accepta că ştiinţa 
darwiniană şi religia teistă sînt compatibile nu înseam- 
nă însă a sugera că ideea creaţiei i se va părea plauzibilă 
unei persoane care are o educație ştiinţifică modernă. 
Contestînd posibilitatea unei fundamentări ştiinţifice 
a ateismului, contestăm doar posibilitatea de a evalua, 
pornind de la rezultatele cercetării ştiinţifice, idei ce nu 
se află în principiu, sub controlul faptelor. De aici re- 

zultă că ori de cîte ori o persoană bine familiarizată cu 
spiritul ştiinţei moderne va îmbrăţişa ideea creaţiei, ea 
o va face mai degrabă din rațiuni subiective, decît din 
raţiuni obiective. 

Statutul celei de-a doua teze a lui Plantinga — susține- 
rea că dacă ideea creaţiei ființelor vii şi ştiinţa darwinia- 
nă a evoluției s-ar dovedi incompatibile atunci credința 
teistă nu ar fi subminată — este mai ambiguu. Pentru ca 
ideea creaţiei şi ştiinţa evoluției să fie incompatibile ele 
ar trebui să se situeze pe acelaşi plan. Ar trebuie ca acele 
fapte care susțin ştiinţa evoluţiei să poată infirma ideea 
creaţiei ființelor vii. Am arătat că nu poate fi vorba de 
aşa ceva deoarece ideea creaționistă nu este sub contro- 
lul experienţei. Constatările despre fapte nu sînt în mă- 
sură să infirme şi nici să confirme ideea că ființele vii au 
fost create. Aşa cum subliniază Plantinga, nu putem cx- 
clude ideca că Dumnezeu a ales tocmai evoluţia treptată 
a vieții pe pămînt, prin acţiunea selecţiei naturale, drept 
calea creaţiei. Tot ceea ce ştim sau vom putea şti despre 
fapte prin cercetări ştiinţifice nu poate infirma o aseme- 
nea posibilitate. Ceea ce nu înseamnă că ea va apărea 
drept plauzibilă unui cercetător al evoluției vieții. Pur 
şi simplu asemenea posibilitatea nu poate să fie exclusă 
din raţiuni principiale. Cu privire la cea de-a doua teză 
a lui Plantinga se mai poate face o observație. Ar avea 
sens să se spună că ştiinţa evoluției şi religia teistă sînt 
incompatibile doar dacă presupunem că ideile teiste şi 
creaționiste reprezintă cunoaştere, la fel ca şi rezultate- 
le cercetării ştiinţifice a istoriei vieții pe pămînt. Dacă 
acceptăm însă această presupoziție, atunci concluzia că 
religia teistă nu ar fi zdruncinată prin constatarea aces- 
tei incompatibilități va putea fi susținută doar acceptînd 

supoziţia că teismul şi creaționismul ar reprezenta o cu- 
noaştere mai înaltă decit cunoaşterea ştiinţifică. Ori dacă 
folosim cuvîntul cunoaştere în sens epistemologic, adică 
pentru a desemna idei susținute de temeiuri obiective, 
intersubiectiv controlabile, atunci cu greu vom putea 
admite că există o cunoaştere superioară celei dobîndite 
prin cercetarea ştiinţifică. 

Într-o anumită tensiune cu prima teză pare să fie şi o 
altă afirmaţie a lui Plantinga. Şi anume aceea că a contes- 
ta existența unui ţel al evoluţiei vieții, altfel spus, a con- 
testa ghidarea evoluției, înseamnă a contrazice credința 
creştină şi ideea creaţiei. De ce? Ştim prea bine că în ex- 
plicaţia ştiinţifică a evoluţiei vieţii, ca şi în orice explica- 
ție ştiinţifică a naturii, nu au loc intenţiile şi scopurile. Şi 
aceasta deoarece explicaţiile prin intenţii şi scopuri nu 
sînt testabile. Ele nu pot fi confirmate sau infirmate de 
fapte. Explicaţiile evoluționiste, la fel ca şi toate explica- 
țiile ştiinţifice moderne, sînt, aşadar, explicaţii cauzale, 
şi nu teleologice. Sub acest aspect, ştiinţa modernă a na- 
turii s-a afirmat printr-o delimitare clară faţă de tradiția 
aristotelică. Ori dacă explicaţiile ştiinţifice, în particular 
cele evoluționiste, sînt explicaţii cauzale, înseamnă că 
atît timp cât ne situăm pe terenul cercetării ştiinţifice nu 
putem spune nimic despre un țel al evoluției speciilor, 
despre o ghidare a acestei evoluţii. Dincolo de faptul că 
cercetarea ştiinţifică nu poate indica un ţel al evoluției 
fiinţelor vii, se poate spune că orice referire la un ţel şi 
o ghidare sînt incompatibile cu natura şi cu obiectivele 
cunoaşterii ştiinţifice. Ţinînd seama de toate acestea, se 
pune întrebarea cum se împacă afirmația că ştiinţa evo- 
luţiei şi credinţa teistă nu sînt incompatibile cu afirma- 
ţia că acceptarea unei evoluții neghidate în natură intră 

în contradicţie cu credinţa. Dacă afirmaţia că evoluţia 
nu este ghidată este declarată inacceptabilă pentru crea- 
ționism, atunci s-ar putea spune că ştiinţa evoluţiei con- 
travine credinței sale. Pe de altă parte, dacă pornim de 
la observaţia lui Plantinga că în creaţia vieții Dumnezeu 
ar fi putut alege calea evoluției rezultă că descrierea şti- 
ințifică nu contrazice, în sens strict logic, presupunerea 
că Dumnezeu ghidează evoluţia. Pur şi simplu, ştiinţa 
nu ne poate spune nimic în această privință. Este sensul 
în care pare îndreptățită afirmaţia că ştiinţa evoluţiei nu 
contrazice creaționismul, că ştiinţa şi perspectiva creaţi- 
onistă creştină nu sînt incompatibile. 

Să ne oprim acum asupra sugestiei lui Plantinga că 
Dumnezeu ar fi putut alege că creeze ființele vii pe calea 
evoluţiei prin selecție naturală. Nu se poate contesta că 
e o posibilitate. Sugestia este însă implauzibilă. Şi aceas- 
ta deoarece alegerea căii selecției este alegerea suferin- 
ței maxime, o alegere greu de conciliat cu intenţiile unei 
ființe atotputernice, iubitoare şi binevoitoare. Plantinga 
însuşi recunoaşte că această sugestie îi poate produce 
perplexitate teistului. Replica lui este că potrivit tradiţi- 
ei creştine şi cea mai bună lume posibilă implică păcat, 
şi prin urmare, suferință. Această nu este însă o replică 
convingătoare. Păcatul arc sens doar pentru ființe înzes- 
trate cu voinţă liberă, aşadar pentru oameni, nu pentru 
alte viețuitoare. Selecţia naturală, eliminarea celui mai 
slab, mai puţin adaptat, nu poate fi separată de ideea că 
evoluției vieţii a avut loc prin nesfîrşite suferințe. Cum 
am putea totuşi accepta atunci că Dumnezeu a ales ca- 
lea evoluţiei prin selecție naturală, şi nu altă cale, una 
compatibilă cu natura şi intenţiile sale? 

Ideea că evoluţia este o cale posibilă a creaţiei şi su- 

gestia că Dumnezeu ar fi putut alege această cale pentru 
a produce toate acele ființe care au populat şi populează 
pămîntul mai are o implicație, implicaţie asupra căreia 
atrage atenţia Dennett. Şi anume că sîntem lăsați să înțe- 
legem că abia prin ştiinţa modernă s-ar fi aflat care este 
calea pe care ales-o Dumnezeu pentru a crea ființele vii. 
Este o perspectivă din care ştiinţa modernă a evoluției 
şi religia teistă ne apar drept de nedespărțit, şi nu doar 
compatibile, aşa cum subliniază Plantinga. Căci abia şti- 
inţa ar fi dezvăluit sensul deplin al învățăturii religioa- 
se despre creaţie. Dacă aşa stau lucrurile, atunci putem 
pătrunde în substratul mai profund al dezacordului 
dintre Plantinga şi Dennett. Acel substrat care este, în 
prima instanță, ascuns de recunoaşterea comună că şti- 
ința evoluţiei şi religia teistă nu sînt incompatibile. În 
timp ce Plantinga doreşte să ne convingă că cercetarea 
ştiinţifică în genere, ştiinţa evoluţiei în particular, are 
cele mai mari perspective de a-şi înfăptui țelurile sub 
auspiciile credinţei teiste, Dennett urmăreşte, dimpo- 
trivă, să argumenteze că cercetarea ştiinţifică nu poate 
fi despărțită de naturalism. Adică de o viziune opusă 
credinţei teiste şi creaţionismului. Dincolo de ceea ce-i 
desparte, atît Plantinga, cît şi Dennett, refuză, prin ur- 
mare, să accepte în mod consecvent o delimitare netă a 
cunoaşterii ştiinţifice moderne de viziuni despre tran- 
scendent, despre absolut, de credinţa teistă. Ei sînt uniţi 
în ceea ce priveşte respingerea unei demarcații stricte a 
ştiinţei de reprezentări de acest gen. Dacă ceea ce avem 
în vedere este delimitarea ştiinţei de credinţa religioasă, 
aceasta are o îndelungată tradiţie. Deja un contemporan 
a lui Galilei a exprimat-o în mod clar spunînd: „Credin- 
ţa religioasă nu ne arată cum merg cerurile, ci cum să ne 

purtăm pentru a merge în ceruri”. 

A treia teză a lui Plantinga - teza că naturalismul, 
negarea existenței lui Dumnezeu şi a creaţiei lumii şi 
vieţii, este incompatibil cu ştiinţa evoluţiei — constituie, 
spre deosebire de primele două, o teză foarte tare. O teza 
care pare greu de armonizat cu prima teză a lui Plantin- 
ga. Întra-adevăr prima teză se bazează pe distincția din- 
tre enunţuri care se află sub controlul faptelor, cum sînt 
acele enunţuri care descriu şi explică evoluția ființelor 
vii de-a lungul erelor geologice, şi reprezentările despre 
absolut, despre transcendent, reprezentări cum sînt cele 
teiste şi creaționiste. Aşa cum arătat, prin însăşi natura 
lor, asemenea reprezentări nu pot să primească o înte- 
meiere obiectivă. Ele nu pot să fie confruntate în mod 
concludent cu fapte verificabile, acele fapte care întru- 
nesc consensul tuturor celor avizaţi şi de bună credinţă. 
Constatarea că narațiunea creştină a creației lumii şi a fi- 
ințelor vii conţine expresii care au forma unor descrieri 
şi explicaţii nu trebuie să ne înşele, să ne facă să trecem 
cu vederea această deosebire fundamentală. Plantinga 
susţine că teismul „are sursa lui intrinsecă şi fundamen- 
tală de justificare”. Şi adaugă el, credinţa teistă nu va fi 
în nici un fel afectată de evoluţiile care au loc în ştiinţă, 
în particular în cercetarea ştiinţifică a evoluţiei. Plantin- 
ga nu nc spune care este sursa pe care o areel în vedere. 
Putem presupune că este revelația. Rămîne însă greu de 
înțeles în lumina tuturor consideraţiilor de pînă acum, 
inclusiv a primei teze a lui Plantinga, de ce nu acceptă 
el că independenţa ştiinţei evoluţiei în raport cu crea- 
ționismul este un corolar necesar al afirmării indepen- 
denţei teismului şi creaționismului de ceea ce numeşte 
„Starea ştiinţei curente”. Nu există decît două posibi- 

lităţi. Prim posibilitate este să acceptăm că susținerile 
creaționismului nu sînt sub controlul faptelor, aşa cum 
sînt cele ale ştiinţei evoluţiei. În acest caz, se recunoaşte 
că creaționismul şi ştiinţa evoluţiei nu oferă descrieri şi 
explicații concurente, care s-ar putea contrazice, o con- 
cluzie care este de altfel în acord cu prima teză a lui 
Plantinga. A doua posibilitate este că negarea existenţei 
lui Dumnezeu, prin urmare şi a creaţiei, este incompati- 
bilă cu ştiinţa evoluţiei, potrivit celei de-a treia teză a lui 
Plantinga. Adoptarea acestei din urmă poziții implică 
însă negarea autonomiei ştiinţei evoluţiei în raport cu 
reprezentări despre transcendent. Doar negînd aceas- 
tă autonomie a cunoaşterii obiective se poate susține 
că ştiinţa evoluţiei ar fi angajată în confruntarea dintre 
cei care afirmă şi neagă existenţa lui Dumnezeu, şi nu 
neutră în raport cu această confruntare. Adică incapa- 
bilă, prin natura ei, să aducă argumente în favoarea sau 
împotriva teismului, ateismului, sau scepticismului re- 
ligios. A afirma că ştiinţa evoluţiei este neutră înseamnă 
a afirma că ca este compatibilă cu toate aceste poziţii, 
care nu se află sub controlul faptelor. O indicație sem- 
nificativă în sensul că rezultatul cercetării ştiinţifice sînt 
compatibile cu reprezentări ireconciliabile despre lume 
şi existență o constituie constatarea că cercetători care 
sînt de acord cu privire la fundamentele şi rezultatele 
ştiinţei evoluţiei, de exemplu Francisco Ayala şi Richard 
Dawkins, sînt primul creştin catolic, iar al doilea ateu. 
Este, în concluzie, greu de văzut cum ar putea fi concili- 
ată cea de-a treia teză a lui Plantinga cu prima lui teză. 
Căci cea de-a treia sugerează, chiar dacă în mod indi- 
rect, că adoptarea religiei teiste ar fi premisa unei ştiinţe 
autentice a evoluției vieții. 


I55! 


Din primul răspuns pe care îl dă Dennett lui Plantin- 
ga, se poate desprinde clar nu numai ceea ce-i opune, 
ci şi ceea ce-i apropie. În acord cu Plantinga, Dennett 
afirmă că ştiinţa contemporană a evoluţiei vieţii nu este 
incompatibilă cu creaționismul. Mai precis, Dennett ad- 
mite că ştiinţa evoluţiei singură nu intră în contradicție 
cu creaționismul. El recunoaşte de pe poziţiile acestei 
ştiinţe nu poate fi demonstrată inexistența unui „pro- 
iect inteligent”. Incompatibilitatea ia naştere abia atunci 
cînd ştiinţa evoluţiei este combinată cu naturalismul, 
adică cu o concepţie opusă creaționismului. Pe de altă 
parte, Dennett subliniază, pe bună dreptate, lipsa de 
plauzibilitate a presupoziţiei că Dumnezeul religici te- 
iste ar fi ales calea evoluţiei. 

Afirmația lui Dennett că naturalismul, ca şi creațio- 
nismul de altfel, nu este incompatibil cu ştiinţa evolu- 
ției, nu va atrage în mod deosebit atenţia atât timp cât 
vom accepta că el foloseşte termenul naturalism în acc- 
laşi fel ca şi Plantinga, adică pentru a desemna o con- 
cepţie despre lume care neagă existența lui Dumnezeu 
şi a creaţiei. În unele pasaje, Dennett pare să dea însă 
o altă folosire cuvîntului naturalism. El numeşte „natu- 
raliste” toate acele explicaţii date faptelor ce nu invocă 
intervenția unei fiinţe atotputernice. Explicaţiile „na- 
turaliste”, precizează Dennett, sînt explicaţiile pe care 
le dăm în toate raționamentele vieţii comune, ca şi în 
cercetarea ştiinţifică. „Naturalismul”, înțeles în acest 
mod, ar reprezenta, aşadar, abordarea care este carac- 
teristică pentru orice cercetare obiectivă. Toţi cei care îşi 
propun să stabilească şi să explice fapte, atît în viața de 
fiecare zi, cât şi în cercetarea ştiinţifică, adoptă, prin ur- 
mare, poziția naturalistă. În această accepție, naturalis- 

mul şi cercetarea ştiinţifică nu mai pot fi disociate. Orice 
cercetare implică naturalismul. Ceea ce nu se va putea 
spune dacă prin naturalism vom înţelege, aşa cum înţe- 
lege Plantinga, negarea existenței lui Dumnezeu. Cum 
am văzut, Plantinga subliniază că naturalismul şi ştiinţa 
sînt lucruri fundamental diferite, ba chiar incompatibile. 
Este uşor să ridiculizezi respingerea naturalismului de 
către Plantinga, aşa cum face Dennett, dacă foloseşti ter- 
menul cu totul altul decît el. În timp ce pentru Dennett 
„naturalismul” reprezintă o dimensiune fundamentală 
a cercetării ştiinţifice, pentru Plantinga „naturalismul” 
desemnează o viziune asupra lumii, viziune opusă teis- 
mului şi creaționismului. Numai dacă folosim termenul 
în sensul lui Plantinga putem discuta dacă naturalismul 
este compatibil sau nu cu ştiinţa evoluţiei. 

În desfășurarea mai departe a discuţiei, Plantinga 
face şi alte observaţii, care mi-au atras atenţia. Una din- 
tre acestea este aceea că probabilitatea ca facultățile de 
cunoaştere ale omului să fie demne de încredere ar fi 
mici, dacă combinăm ştiinţa evoluţiei cu naturalismul, 
adică dacă nu recunoaştem existenţa şi acţiunea lui 
Dumnezeu. Prin această observaţie Plantinga pare să 
pună din nou în discuţie autonomia ştiinţei, neutralita- 
tea ei în raport cu viziuni asupra lumii cum sînt teismul 
şi ateismul. Şi de asemenea capacitatea cercetării ştiin- 
țifice de a oferi, cu propriile ei resurse şi mijloace, o ex- 
plicaţie a toate celor care sînt accesibile cunoaşterii prin 
experiență. Calitatea explicaţiei evoluționiste a capaci- 
tăților omului va fi pusă în discuţie dacă ea are nevoie 
de sprijinul pe care i-l acordă credinţa teistă. Plantin- 
ga ne vorbeşte despre limite ale explicaţiilor ştiinţifice 
evoluționiste nu numai în acest caz. El invocă în mod 

repetat cercetări ale biochimistului Michael Behe, cerce- 
tări care ar fi arătat că o selecție naturală neghidată nu 
poate să dea socoteală de complexitatea excepțională a 
celulei vii. Ce-i drept, Plantinga precizează că el, ca pro- 
fan, nu poate aprecia cît de bine este susținută conclu- 
zia lui Behe de cercetările sale empirice. Dar, pe de altă 
parte, Plantinga apreciază, totuşi, argumentul pe care 
se sprijină concluzia lui Behe drept „serios şi cantita- 
tiv”. Dacă Behe are dreptate, remarcă Plantinga, atunci 
se poate aprecia că argumentul tradițional potrivit că- 
ruia existența lui Dumnezeu este probată de finalitatea 
din natură a primit o fundamentare mai profundă. lar 
pretenţia că biologia ştiinţifică ar fi eliminat odată pen- 
tru totdeauna explicațiile prin scopuri şi intenții nu se 
mai susține. Potrivit exprimării lui Plantinga, cercetările 
lui Behe ar fi arătat că ceea ce „ştiinţa biologică curen- 
tă înlătură cu o mînă, ea înapoiază cu alta”. În replică, 
Dennett subliniază că, potrivit judecății biochimiştilor, 
concluziile lui Behe sînt lipsite de orice bază ştiinţifică. 
Mai mult, toţi cercetătorii serioşi, unii dintre ei creştini 
practicanți, ar împărtăşi verdictul că Behe s-a dovedit 
a fi un şarlatan. Răspunzându-i lui Dennet, Plantinga 
persistă în a-i acorda credit lui Behe ca cercetător onest 
şi calificat. Cititorul va putea fi sigur de constatarea că 
Plantinga şi Dennett nu pot să cadă de acord nici asupra 
unei chestiuni ca aceea dacă datele cercetării empirice 
susțin sau nu concluzia pe care a formulat-o Behe. Căci 
în această privință nu există o instanță mai înaltă decât 
verdictul grupului ştiinţific competent. De dezacordul 
dintre Plantinga şi Dennett asupra calităţii științifice a 
cercetărilor care susțin concluzia lui Behe nu putem da 
socoteală decît dacă acceptăm încheierea, deloc plăcu- 

tă şi încurajatoare, că unul dintre ei s-a decis să ignore 
acest verdict. 

Insistenţa lui Plantinga asupra observaţiei că ştiinţa 
evoluţiei nu ar fi capabilă să explice fapte cum ar fi com- 
plexitatea celulei sau caracterul demn de încredere al 
capacităților cognitive ale omului, că pentru explicarea 
unor asemenea fapte va trebui să admitem că evoluţia 
a fost ghidată, contravine în mod evident recunoaşte- 
rii neutralității ştiinţei în raport cu viziuni despre lume, 
cum este religia teistă. Această constatare va putea fi 
înțeleasă bine doar prin raportare la cea de-a treia teză 
a lui Plantinga: naturalismul, ca negare a existenței lui 
Dumnezeu şi a creaţiei, este incompatibil cu ştiinţa evo- 
luției speciilor. Corolarul acestei teze îl reprezintă afir- 
maţia că fapte ale istoriei naturii nu ar putea primi o 
explicaţie satisfăcătoare cu resursele obişnuite ale cer- 
cetării ştiinţifice, adică atît timp cît nu admitem că evo- 
luţia este ghidată. Este greu de presupus că cercetătorii 
naturii, fie şi mulţi dintre aceia care au credinţe religi- 
oase, vor fi, în această privinţă, de acord cu Plantinga. 

Şi alte remarce ale lui Plantinga ar merita să fie dis- 
cutate pe larg. Mă limitez la semnalarea a două dintre 
acestea. 

Plantinga recunoaşte că încrederea în existența legi- 
lor şi în constanţa corelaţiilor cauzale nu poate fi sepa- 
rată de spiritul gîndirii ştiinţifice. El subliniază că între 
această supoziție a cercetării ştiinţifice şi credința că 
Dumnezeu nu intervine în mod arbitrar în cursul na- 
turii ar exista o deplină convergenţă. Ne este însă greu 
să înțelegem cum pot fi conciliate asemenea considera- 
ţii cu recunoaşterea explicită a existenței miracolelor. 
Căci ne întrebăm care este deosebirea dintre miracole 

şi abateri de la cursul constant al naturii. Răspunsul lui 
Plantinga este că afirmaţia curentă, potrivit căreia exis- 
tența miracolelor ar fi incompatibilă cu ideea constanței 
cursului naturii, este greşită. Pentru o argumentare mai 
amplă, Plantinga trimite la un articol de-al său publicat 
într-o revistă de teologie. Pe scurt, replica lui este că le- 
gile ştiinţei sînt formulate pentru sisteme închise, acele 
sisteme care nu suferă influenţe cauzale din afară. Mira- 
colele ar fi tocmai influenţe cauzale din afară. Ele nu ar 
contrazice, prin urmare, legile ştiinţei. Cititorul îşi poate 
face singur o părere despre o asemenea argumentare. 
Presupun că încercarea de a susţine credința în miracole 
prin raportare la precizări privitoare la condiţiile şi li- 
mitele în care acționează legi formulate de ştiinţa exactă 
a naturii nu-l va impresiona în mod favorabil. Pentru 
oamenii cu pregătire ştiinţifică o asemenea argumentare 
va fi tot atît de convingătoare ca şi sugestiile că descope- 
riri recente ale ştiinţei ar fi confirmat relatări din cartea 
Genezei! 

Criticîndu-l pe Dennett şi pe cei care gîndesc ca aces- 
ta, Plantinga respinge toate încercările de a sugera că 
ştiinţa evoluţiei ar fi incompatibilă cu creaționismul. O 
asemenea sugestie, subliniază Plantinga, ar fi dăunătoa- 
re pentru ştiinţă, cât şi pentru religie. Şi tocmai accepta- 
rea ei ar explica rezervele multor oameni credincioşi față 
de teoria evoluţiei, prezentată în mod eronat drept ad- 
versar al credinţei religioase tradiționale. În acest punct, 
este la locul ei o precizare foarte importantă. Dacă este 
adevărat că religia teistă, ca viziune despre absolut, nu 
este incompatibilă şi nu poate fi incompatibilă cu şti- 
ința evoluţiei, nu se poate spune acelaşi lucru despre 
unele susțineri din narațiunea tradițională a creaţiei. 

Aceasta narațiune încorporează şi afirmaţii cu privire 
la fapte controlabile. Am în vedere, în primul rînd, afir- 
maţia că omul este încoronarea creației, că Dumnezeu 
l-a creat pe om după chipul şi asemănarea sa. Orice sus- 
ținere despre creația separată a speciilor, despre locul 
privilegiat al omului în lanțul vieţuitoarelor, sînt însă 
incompatibile cu ştiinţa evoluţiei. Nu pot fi acceptate, în 
acelaşi timp, rezultate ale cercetării ştiinţifice a evoluţiei 
şi afirmaţii de acest gen ce pot fi întîlnite în naraţiunea 
creaţiei. Şi este greu de văzut cum crede Plantinga ac- 
ceptarea literală a adevărului acestor relatări cu ştiinţa 
evoluţiei. 

Concluzia generală care poate fi desprinsă din în- 
treaga confruntare este aceea că nici unul dintre prota- 
gonişti nu este consecvent cu afirmarea explicită a com- 
patibilității ştiinţei evoluţiei cu credința teistă. Impresia 
este că, deoparte şi de cealaltă, această compatibilitate 
este afirmată mai mult declarativ, din motive de ordin 
tactic. În ceea ce-l priveşte pe Dennett, lucrurile sînt în 
această privință foarte clare. În a doua sa intervenție, 
Dennett se raportează critic la punctul de vedere formu- 
lat de cercetătorul evoluționist Stephen Jay Gould, că 
ştiinţa şi religia nu au zone de suprapunere şi întretăie- 
re şi că, prin urmare, ele nu pot intra în conflict. Atunci 
cînd Plantinga subliniază că nu există incompatibilitate 
între ştiinţa evoluţiei şi religia teistă, ceea ce ar urmări, 
sugerează Dennett, este să justifice predarea creaționis- 
mului în şcoli alături de ştiinţa evoluţiei. Uitînd, se pare, 
că s-a declarat în principiu de acord cu teza compatibi- 
lităţii susținută de Plantinga, Dennett afirmă textual că 
între ştiinţa evoluției şi religia teistă există un conflict 
şi că din acest conflict ştiinţa evoluţiei iese biruitoare. 

Dennett se poate apăra, desigur, că printr-o asemenea 
afirmaţie a contrazis recunoaşterea sa inițială a compa- 
tibilității, şi anume se poate apăra în modul următor. 
Ceea ce a susținut la începutul primei sale intervenții a 
fost că teoria contemporană a evoluției vieții, singură, 
este compatibilă cu credința creaționistă. Pe parcurs, el 
ar fi argumentat însă că această ştiinţă nu poate fi se- 
parată de naturalism, aşa cum îl înțelege el. Ori dacă 
ştiinţa şi naturalismul sînt inseparabile, rezultă că multe 
rezultate ale cercetării ştiinţifice nu vor fi compatibile 
cu religia teistă. Dennett subliniază de altfel, pe drept 
cuvînt, că nici Plantinga nu este consecvent cu prima lui 
teză, teza compatibilităţii. Este ceea ce se vede clar fie şi 
în faptul că Plantinga face mare caz de critica pe care a 
formulat-o Behe, de pe poziţii creaționiste, la adresa ex- 
plicaţiei ştiinţifice a evoluţiei vieţii. Acelaşi lucru îl arată 
în modul cel mai convingător dificultățile de a armoniza 
prima lui teză — teza compatibilității — cu cea de-a treia 
teză — teza că negarea existenţei lui Dumnezcu este in- 
compatibilă cu ştiinţa evoluției. Asupra acestor dificul- 
tăți am insistat mai sus. 

Este greu, aşadar, să se răspundă la întrebarea din ti- 
tlu: „Cine are dreptate?” Şi aceasta deoarece din punctul 
de vedere din care am purtat această discuţie, punctul 
de vedere epistemologic, ceea ce îi apropie pe Plantinga 
şi pe Dennett ne apare ca fiind mai fundamental decît 
ceea ce-i desparte. Nici unul, nici celălalt, nu îşi asumă 
în mod consecvent ideea autonomiei cunoaşterii ştiin- 
țifice, a neutralității ei principiale în raport cu viziuni 
asupra absolutului cum sînt religia teistă tradițională şi, 
în egală măsură, ateismul. Ceea ce am urmărit să arăt 
este că afirmarea capacității ştiinţei moderne, în par- 

ticular a ştiinţei evoluţiei vieții, de a susține concepții 
despre lume cum sînt teismul şi ateismul decurg dintr-o 
înțelegere inadecvată a naturii cunoașterii ştiinţifice. 
Cunoașterea obiectivă este modestă. Ea nu poate sus- 
ține sau submina concepții globale despre lume. Şi nici 
nu poate intra în dialog cu ele în sensul propriu, strict al 
termenului deoarece dialogul presupune o comunitate 
de întrebări şi probleme şi poate conduce la îmbunătă- 
țire reciprocă. 

Dennett observă, în a doua sa intervenţie, că Plan- 
tinga practică „vechiul joc” de a reformula credința te- 
istă în aşa fel încît s-o facă compatibilă cu rezultatele 
cunoaşterii ştiinţifice. Ceea ce el apreciază ironic drept 
„tenis intelectual fără plasă”. Despre Dennett se poate 
spune, cu temeiuri poate mai bune, că el practică un joc 
mai nou. Cel de a argumenta că asumarea spiritului gîn- 
dirii ştiinţifice şi a rezultatelor cercetării nu sînt compa- 
tibile cu credinţa religioasă. Revin acum la observaţia 
de la început. Semnalam că ne-am putea închipui foarte 
bine un credincios creştin care va fi de acord că de înda- 
tă ce nu înțelegem religia ca o cosmologie, ca o explica- 
ție a istoriei naturii care orientează cercetarea ştiinţifică 
şi este sprijinită de aceasta, ea nu va intra şi nu va putea 
intra în conflict cu rezultatele cercetării ştiinţifice. Doar 
că, în acest caz, credinciosul creștin va gîndi, în anumite 
privinţe, altfel decît Plantinga şi Dennett. 

